Сув келтирган азиз… – Сурхон тонги\nБош саҳифа / Жамият / Сув келтирган азиз…\nНоябр 2, 2019\tЖамият Изоҳ қолдириш 705 Кўрилди\nёхуд “тўй”дан кейинги томошалар\nЎзбек халқ эртаклари мудом анъанавий тарзда “Бир бор экан, бир йўқ экан” қабилида бошланади. Сўзимизни эртакларнинг муқаддимаси билан бошлаганлигимизнинг ҳам ўзига яраша сабаблари бор.\nНегаки, бугун Бойсун туман тоғли Мачай қишлоғида оғиздан оғизга ўтиб юрган воқеаларни эртакка ўраб айтмасак, биров ишонмайди.\nСув – бу ҳаёт. Унинг ҳар бир зарраси нафақат биз учун, балки бутун борлиқ учун бениҳоя қадрли. Сув келтирган азиз, аммо, ушбу жараёнда ҳам киши ўз манфаатини халқ манфаатидан устун қўйса-ю, давлатнинг пулидан чегиришни ўйласа, буни ҳеч нима билан оқлаб бўлмайди. Гарчи, Мачай қишлоғи юксак тоғ гўшасининг энг сўлим ва баҳаво қисмида жойлашган бўлса-да, яқин пайтларгача ичимлик суви масаласида азалий муаммолар аҳолини қийнаб келар эди. Яъни 2018 йилга қадар қишлоқ аҳолиси қуйида оқиб ўтадиган Мачай дарёси сувини ташиб ичарди. Ва ниҳоят, узоқ йиллардан буён тоғлик аҳолини қийнаб келаётган азалий муаммоларнинг ечими сифатида, халқнинг талаб ва таклифлари асосида 2018 йилда Ўрта Мачай ва Юқори Мачай қишлоқларини тоза ва сифатли ичимлик суви билан таъминлаш мақсадида давлат бюджетидан 1 миллиард 150 миллион сўм маблағ ажратилган эди. Тендер танловига кўра, Бойсун туманидаги “Фирдавс” хусусий фирмаси ғолиб деб топилган. Ўзингизга маълум, бюджет маблағининг ҳар бир тийини халқнинг мулки ҳисобланади. Халқнинг мулкига кўз олайтириш, нонини “туя” қилиш эса, ўзингиз биласиз, ҳар қалай, дуруст иш эмас.\nУшбу мақолага Ўрта ва Юқори Мачай қишлоғи аҳолиси номидан таҳририятимизга келиб тушган шикоят-ариза сабаб бўлди. Тошназар Холмўминов ўз аризасида қишлоқ аҳлининг асрий орзулари амалга ошганлиги, 2018 йилнинг куз ойларида Юртбошимизнинг раҳнамолигида давлат дастури асосида 14,5 километр масофада жойлашган Олча булоқ сувини тегишли ташкилотлар истеъмол учун яроқли деб топганлиги, тендер танловида ғолиб бўлган “Фирдавс” хусусий корхонаси томонидан Юқори ва Ўрта Мачай қишлоғига махсус қувур орқали тоза ичимлик суви келтирилгани, бу ишлар учун давлат бюджетидан 1 миллиард 150 миллион сўм маблағ ажратилгани-ю, қурувчи томонидан пул маблағи ўзлаштириб кетилганлиги важ сифатида келтирилган эди.\nЎзимиз гувоҳи бўлганимиздек, қишлоққа (аксарият қисми) 20-25 сантиметр чуқурликда ичимлик суви учун бир қисми металл ва қолган қисмига полиэтилен қувурлари тортилган экан. Аммо кўрганларимиздан ҳафсаламиз пир бўлганлиги ҳам рост. Қувур тортилган ҳудудни бирма-бир кўздан кечирганимизда ростдан ҳам иш сифатсиз амалга оширилганлигига амин бўлдик. Ариза муаллифларининг сўзларига ишонқирамай турганимизда, улар алоқадор ташкилотлар томонидан аввалги мурожаатларини ўрганиш жараёнида қувурларнинг саёз ётқизилганлигини исботлаш мақсадида қазилган 3-4 ерни кўздан кечирдик. Бу ерларда қувурлар 20-22 сантиметр чуқурликда кўмилганлигига гувоҳ бўлдик. Бунинг устига, қувурлар меъёрга нисбатан юпқа ва ер юзасига яқин ётқизилганлиги сабабли турли ерлардан ёриқлар пайдо бўлиб, сув сизиб ётибди.\nМаҳалла фуқаролари У. Худойбердиев, Р. Бердиев ҳамда Д. Сатторовларнинг Ўзбекистон Республикаси Бош прокурорига 2018 йил 16 ноябрда ёзган “Шошилинч хабарнома”сига вилоят прокуратурасининг 2019 йил 4 январда йўллаган жавоб хати кишига жиндай умид бағишлайди. Аммо 2018 йил 1 декабрь куни туман Кенгаши депутати Назар Турдибоевнинг ушбу қонун бузилиши ҳолатларидан хабардор бир раҳбар сифатида Бойсун туман прокурори Х . Қуллиевга ёзган “Билдириш хати”га туман прокуратураси ҳеч қандай муносабат билдирмаганлиги ажабланарли. Фақат 2019 йил 12 январь куни Бойсун туман ҳокимининг ўринбосари Ш. Нормўминовнинг имзоси билан жавоб хати келган. Унда: “Ўрганиш жараёнида маҳалла ҳудудидаги Олча булоқ ичимлик суви булоғидан 14,5 км масофада ичимлик суви тармоғи тортилиб, маҳаллага борувчи автомобиль йўли ҳудудига таъсир кўрсатмасдан ичимлик суви тармоғи ўтказилганлиги аниқланди.\nИчимлик суви тармоғи 72 соат мобайнида синовдан ўтказилиб, қувурларни ётқизишда ер қазиш ишлари техникалар ёрдамида бажарилиб, сув ҳажмига қараб тармоқ чуқурлиги белгиланади. 100 мм. лик қувурларнинг таг қисми билан 40-50 см. чуқурликда норма талаблари асосида амалга оширилган. Тоғли ҳудуд бўлганлиги сабабли айрим қисмлари 30-35 см чуқурликда қувурлар ётқизилган”.\n“Сувоқова” давлат унитар корхонаси Бойсун туман филиали бошлиғи Ш. Муртазоевнинг 5.01.2018 йилги № 2 жавоб хатини эса тушуниб бўлмайди. Сабаби, депутат Н. Турдибоевнинг хати 2018 йил декабрь ойида йўлланган, жавоб хати эса йил боши – 2018 йил 5 январь санаси билан келган. Яна битта эътиборли жиҳати, туман ҳокимлиги ва “Сувоқова” ташкилотининг жавоб хатлари айнан бир-биридан кўчирма, холос. Ушбу жавоб хатлари хўжакўрсинчилик учун жўнатилган.\nҚишлоқ аҳолисининг мурожаатлари ниҳоят натижа берди. Вилоят давлат молиявий назорати бошқармасининг 2019 йил 25 май кунида ўтказган текширувига кўра тузилган далолатномага асосан, “Хулоса: пудратчи “Фирдавс” фирмаси томонидан Бойсун тумани “Ўрта Мачай” ва “Юқори Мачай” МФЙ аҳоли яшаш пунктларини тоза ичимлик суви билан таъминлаш объектида бажарилган қурилиш ишларини ариза муаллифлари Ш. Турдибоев, Ш. Олимов ва К. Муродовларнинг иштирокида назорат ўлчовидан ўтказганимизда, пудратчи томонидан бажарилган ишлар қиймати тўғрисидаги ҳисоб-фактура маълумотномасида жами 254 057 072 (икки юз эллик тўрт миллион эллик етти минг етмиш икки) сўмлик қурилиш ишларини бажармасдан қўшиб ёзилганлиги аниқланди”, дейилади.\nУшбу текширишлардан сўнг қурилиш ташкилоти томонидан хўжакўрсинчилик учун ернинг юза қисмига 5-10 та колодец – айлана бетонлар ташлаб, ярим белигача кўмиб чиқилган. Аммо бу колодецларни сув қувурлари билан боғлайдиган ҳеч қандай тааллуқлилик жойи йўқ. Қурилишнинг чала қолган қисмини хаспўшлаш учун зўр бериб қилинаётган бу уриниш лар афсуски, ўз натижасини бермаяпти. Бунга қурувчининг ё маблағи етишмаяпти ёки ҳафсаласи йўқ. Кўчаларни айлансангиз, ҳар ер, ҳар ерда қайнар булоқ каби ёрилган қувурлардан сизиб, беҳуда оқиб ётган сув кўчанинг сифатига салбий таъсир кўрсатаётганлигига кўзингиз тушади. Бир ерда ёрилган қувурнинг оғзига баклажка тиқиб қўйилган, сув фаввора бўлиб отилиб ётибди. Бундай тирқишларни, йўл ёқалаб юрсангиз, кўплаб учратасиз. Наҳотки, ҳе йўқ, бе йўқ, пудратчи ташкилот лойиҳани чала-чулпа бажариш орқали катта миқдордаги давлат бюджети маблағини ўзлаштириб кетса-ю, бу ҳеч кимни ташвишлантирмаса?\nТабиийки, мачайликларнинг ушалган асрий орзулари қишлоқ аҳлига тўй қувончини бериши керак эди. Аммо “Тўйники – тўпаланг” деган ибора “Фирдавс” фирмаси мутасаддиларига “қўл” келган кўринади. Аслида Фирдавс сўзи жаннат номларидан биридир. О. Раҳимов ушбу фирмага асос солаётганида Фирдавс сўзининг луғавий маъносига аҳамият берган бўлса керак, деган андишадамиз. Агар бу шунчаки, ниқоб бўлса, унда бу ишларга халқ ўзи баҳо бергани яхши, нима дедингиз. Тўй-тўйдай бўлгани яхши. Тўйдан кейинги машмашалар эса халқ орасида йиллар давомида оғиздан оғизга кўчиб юраверади.\nБир бор экан, бир йўқ экан. Дунёнинг қай бир чеккасида жойлашган Мачай деган қишлоққа сув қувури тортиш учун танлов эълон қилинаётган … Яна тендер танловидан қолиб кетманг! Чой пули ҳам бор эмиш…\nОлдинги Ҳар бир бинода бўлиши шарт\nКейинги “Коррупция ва мен”


ОТИҲ саммитига учиб кетаётган Россия делегацияси самолёти тақибга учрагани етмагандек, яна йўлда бузилиб қолди\nЖаҳон 07:35 / 19.11.2016 16590\nКремль пули журналистлари Перуда бўлиб ўтаётган Осиё-Тинч океани иқтисодий ҳамкорлиги (ОТИҲ) саммитининг бир нечта тадбирларини уларни олиб кетаётган Ил-96300 самолёти йўлда бузилиб қолгани сабабли ўтказиб юборадилар. Бу ҳақда ТАСС ахборот агентлиги хабар бермоқда.\n"Россия" махсус парвоз отряди самолёти ёқилғи қуйиш учун Лиссабонда қўнган. Шундан кейин самолёт бортида носозлик аниқланган. Самолёт сардори Москвадан зарур бўлган эҳтиёт қисмлар етказилиб, самолёт соз ҳолатга келтирилгандан кейингина парвоз давом эттирилишини маълум қилган.\nАхборот агентлиги маълумотларига кўра, Россия делегацияси Перу пойтахти Лимага 19 ноябрь Москва вақти билан 18:00 дан кейин учиб кетади. Таъкидланишича, манзилгача парвоз 11 соатни ташкил қилади.\nАввалроқ худди шу самолётни Швейцарияда учта қирувчи самолёт тақиб қилган. Ҳарбий самолётлар шунчалик яқин келишганки, нафақат улардаги байроқ, борт рақамини, балки учувчининг юзини ҳам фарқлаш мумкин бўлган. Қирувчи самолётлардан бирининг учувчиси уни суратга олишаётганини пайқаб, ҳаттоки қўлини силкитиб қўйган.\nҚирувчи самолётлар Россия делегацияси самолётини Швейцария ҳаво ҳудуди доирасида бир неча дақиқа давомида кузатиб борган. Самолёт экипажи сардори журналистларга ушбу йўналишда бундай кузатувлар олиб бориш оддий ҳол эканини ва қирувчи самолётлар жуда яқин келгани билан ҳеч қандай хавф туғдирмаганини айтган.


УЛУҒБЕК БАҚОЕВ: «ТЕРМА ЖАМОАМИЗДА ЭРОНГА ГОЛ УРАДИГАН ФУТБОЛЧИ БОР…» | «ЭРУДИТ СПОРТ» - ФУТБОЛ ВА СПОРТ ЯНГИЛИКЛАРИ!\nЯқин йилларгача Ўзбекистон миллий терма жамоасининг моҳир ҳужумчиси сифатида гавдаланган Улуғбек Бақоев бугунги кунда ўзи туғилиб ўсган Бухорода мураббийлик фаолиятини бошлаган. Яқинда ёш мураббий «Эрудит Спорт» газетасига интервью бериб, мураббийлик фаолияти, терма жамоа ва бошқа қатор саволларга жавоб берди.\n«ФУТБОЛЧИ БЎЛИШ, МУРАББИЙЛИКДАН ОСОНРОҚ»\n– Улуғбек ака, сизни ажойиб ҳужумчи сифатида билардик. Бу йилдан эътиборан мураббийлик фаолиятингизни бошладингиз. Айтингчи, мураббийлик қийин эканми ёки футболчилик?\n– Ҳар қандай соҳанинг ўзига хос «плюс» ва «минус»лари бор. Мураббий бўлганингиздан кейин сиз бутун жамоа, аниқроқ қилиб айтадиган бўлсам, ҳар бир футболчи учун алоҳида жавоб берасиз. Интизомга биринчи нав-батда ўзингиз қаттиқ риоя этишингиз шарт! Акс ҳолда ўйинчидан нимани талаб қиласиз? Ўйинчига яқин бўлиб, керакли пайтда унинг дўсти, акаси-укасига айланасиз. Хуллас, ҳар қандай шароитда футболчи сизни ўзига яқин ҳис этиши лозим. Ўйинчи бўлган пайтда фақатгина кўрсатмани бажарасиз, тартиб-интизомга риоя этиб, майдонга тушиб ўйнайсиз, холос. Кўриб турганингиздек, ўйинчи бўлиш мураббийликка нисбатан осон.\n– «Бухоро» жамоасида иш бошлашингиз қандай кечган эди? Таклифни кутганмидингиз?\n– Ростини айтсам, бир кун мураббий бўлишимни билардим. Аммо воқеалар бундай тез ривожланиб, «Бухоро» жамоасида бош мураббий бўламан деб ҳеч кутмаган эдим. Бир оз чигал ва оғир бўлган вазиятда менга ишонч билдиришди ва мен ишга киришдим.\n– Йил бошида жамоа олдига қандай мақсадларни қўйганди ва сиз шунга яраша таркибни кучайтира олдингизми?\n– Мен ишни бошлаганимда ростини айтсам, жамоада кўп ўйинчи йўқ эди, буни кўпчилик билади. Ўтган йилги таркибнинг 80-90 фоизи жамоани тарк этганди. Бу нима билан боғлиқлигини билмайман. Бунинг аниқ сабаби менга қоронғи. Жамоани ўйинчилар билан тўлдириш осон бўлмади. Ўша пайтда аксарият яхши ўйинчилар шартнома имзолаб бўлишган ва бошқа жамоаларда фаолият юритишаётган эди. Жуда оғир вазият юзага келди, уни қандай ҳал этиш борасида ўйлаб бош қотирардик, ташвишланардик: «Кимни, қачон жамоага таклиф қиламиз, муҳими улгурамизми? Ахир вақтимиз жуда оз эди». Аста-секинлик билан янги футболчиларни тўплаб, янги жамоани йиғдик. Менимча, жамоамиз билан ёмон ўйин намойиш этмаяпмиз.\n«ЎТГАН ЙИЛГИ ТАРКИБНИ КУЧЛИ ДЕБ АЙТА ОЛМАЙМАН…»\n– «Бухоро»нинг ҳозирги таркибини ўтган йилгиси билан таққослаганда, сизнингча, қайси бири кучлироқ?\n– Олий Лига якунида жамоамиз нечанчи ўринни эгаллагани аниқ бўлганидан кейин бу саволингизга аниқ бир жавоб бўлади. Қайси таркиб кучлилиги борасида аниқ бир хулоса айтиш учун шунингдек, вазиятга реал нигоҳ билан боқиш зарур. Ўтган йилги ва мазкур йилги таркибда вазиятлар бошқа-бошқа эди! Уларда вақт бор эди… Аммо шунга қарамай, мен ўтган йилги таркибни бу йилги таркибдан кучли эди, деб айта олмайман. Айни дамдаги «Бухоро» таркиби йигитлари жонини бериб ўйнашаяпти. Бу саволингизга жавоб бериш бир оз мушкул, назаримда.\n– «Бухоро» мавсумни ёмон бошламади. Чемпионат стартини жамоангиз учун қониқарли ҳисоблайсизми?\n– Гоҳ омадли, гоҳ муваффақиятсиз ўйинларимиз бўлди. Ҳамма вақт чиройли ўйин кўрсатиб, ғалабалар билан ишқибозларни мамнун этишни истар эдик. Аммо бу футбол!\n– Кўп йиллар давомида Олий Лигада тўп сургансиз. Бу йилги чемпионат ўтган йилгисидан нимаси билан фарқ қилади?\n– Чемпионат жуда қизиқарли бошланди, олдиндан ҳеч кутилмаган натижалар қайд этилди. Шундан келиб чиқиб бир нарсани айта оламан, назаримда, чемпионат жуда қизиқарли бўлади. Ҳар бир ўйин кутилмаган натижа билан тугаяпти. Уларни зерикмасдан кузатасиз, томоша қиласиз. Бу нимадан далолат беради? Ўзбекистонда футбол ривожланяпти, ўсаяпти. Шу жумладан, футболчи йигитлар ҳам ўсиб бораяпти.\n– Иван Нагаев газетамизга берган интервьюсида «Бухоро»га ўтишига айнан сиз сабабчи бўлганингизни таъкидлаб ўтган эди. Бу ҳақдаги фикрингиз…\n– Нагаев билан биргаликда миллий жамоада ўйнаганмиз. Уни интизомли футболчи сифатида яхши танийман. Иван билан суҳбатлашганимизда у таклифимизни қабул қилди ва биз ишлашни бошладик.\n– Ва табиийки, сиз унинг ўйинидан мамнунсиз…\n– Албатта, ўйинчи тўп суриш давомида ажойиб голлар муаллифи бўлганида нафақат мураббий, балки ўйинни кузатаётган ишқибозларнинг ҳам ундан кўнгли тўлади. Нафақат Нагаев, назаримда, жамоанинг бошқа ўйинчилари ҳам яхши натижа учун ҳаракат қилишяпти.\n«ЎЗБЕК ФУТБОЛИДА ҲУЖУМЧИ МУАММОСИ ЙЎҚ…»\n– Сизни моҳир ҳужумчи сифатида билардик. Айни дамда Олий Лигадаги қайси ҳужумчиларни алоҳида тилга олган бўлардингиз?\n— Ўзига хос ўйинга эга бўлган ҳужумчилар талайгина. Келинг, гапни жамоам ҳужумчиларидан бошласам. Масалан, ўша Нагаевни олайлик. У нимаси билан бошқалардан фарқ қилади, қай тарафлама у кучли? Унда тезлик жуда яхши, ҳимоячидан моҳирона қочишни эплайди, шунингдек, у голни ҳис эта олади. Ишонинг, голни ҳис этиш, ҳужумчи учун жуда муҳим. Шоғуломовни олайлик. Унда ўйинда ишлаш қобиялияти юқори. Яъни у ҳимоячиларга ҳам ёрдам бера олади, ҳам олд чизиқда яхши ҳаракатлана олади. «Пахтакор»даги Сергеевни ҳам тилга олиш мумкин. Ёки масалан, Абдухолиқовни олайлик, унда ҳам голни ҳис этиш туйғуси кучли. Бир неча нафар футболчиларнигина алоҳида тўхталиб ўтишни истамас эди. Ўзбекистонда яхши ҳужумчилар талайгина. Уларнинг ҳар бирида ўзига хос, ўз имзосига эга ўйин услуби бор. Менимча, ҳужумчи жамоасига фойда келтириб, ўз голлари билан ҳисобни тўлдириб келяптими, демак, у яхши ҳужумчидир.\n– Афсуски, сўнгги йилларда ўзбек футболида ҳужумчилар муаммоси яққол билинмоқда. Сиз, Шацких, Ирисметов каби тўпурар ҳужумчилар авлоди етишиб чиқмаяпти. Бунга нима сабаб деб ўйлайсиз?\n– Мен буни муаммо деб айтмасдим, назаримда, ўзбек футболида ҳужумчи муаммоси йўқ. Бу маълумот қаердан чиқди, билмайман. Турли хил услубга эга ҳужумчиларимиз бор ва уларнинг ҳар бири нимасидир билан кучли ва нимададир заиф. Ҳар бир мураббийнинг бу борада ўз қараши бор. Яхши ҳужумчиларимиз талайгина, улар ўзларини намоён этишлари учун вақт керак, холос.\n«КЕЧАГИ ТЕРМА ЖАМОА БУГУНГИСИДАН КУЧСИЗ ДЕЙИШ ТЎҒРИ ЭМАС…»\n– Миллий терма жамоада кўп йиллар давомида муваффақиятли тўп сурдингиз. Бугунги терма жамоани ўша сиз тўп сурган даврдагисидан кучлироқ деб ўйлайсизми?\n– Ҳар бир давр ажралиб туради. Кечаги жамоа кучли, бугунги ундан заифроқ дейиш менимча тўғри эмас. Футбол ривожланаяпти ва у сиздан серҳаракат бўлишни талаб этаяпти. Майдонга тушган ҳар бир футболчи ўзини унга 100 фоиз бағишлаши, жон-жаҳди билан ўйнаши шарт! Миллий терма жамоа бугун ҳам кучли, бундан аввал ҳам кучли бўлган деб бамалол айта оламан. Ахир, унда Ўзбекистоннинг энг яхши ўйинчилари тўп суришади. Биз тўп сурган даврни эслайдиган бўлсак, ўшанда бизга бор-йўғи биттагина гол етмагани учун Жаҳон Чемпионатига чиқа олмадик. Имконият ҳамиша бор! Бугун ҳам футболчиларимиз ёмон ўйнамаяпти, демак, уларда ҳам интилиш, ҳам имконият мавжуд.\n– 2012 йилда Эронда айнан сизнинг голингиз Ўзбекистон терма жамоасига жуда муҳим ғалабани келтирганди. Айтингчи, бу сафар бундай қаҳрамонликни ўз бўйнига оладиган футболчи борми? Эронни мағлуб этиб, Жаҳон Чемпионатига чиқа оламизми?\n– Биласизми, бу ерда ким гол уришининг фарқи йўқ: ҳужумчи ёки ярим ҳужумчими… Бугунги кунда, энг муҳими натижа! Терма жамоада Эронга гол урадиган футболчи албатта бор. Ким гол урмасин, бу бутун Ўзбекистон учун катта қувончдир! Имкониятдан фойдаланиб, терма жамоамизга омад тилаб қоламан. Ҳамюртларимизга интиқ кутилган ғалабани олиб келиш уларга насиб қилсин! Ҳар бир футболчи қалбида катта ишонч билан майдонга чиқиб, бутун вужуди билан ўйинга киришса, натижа назаримда ўзини куттириб қўймайди.\n– Суҳбатимиз сўнггида футбол ишқибозларига айтар сўзингиз борми…\n– Футболни севиш баробарида озгина сабрли бўлишларини истардим. Ишқибозлар стадионда ёки телевизор қаршисида ўйинни кузатишадими, улар ўз ҳиссиётларини турли бақир-чақирлар билан чекинмасдан намоён этишади. Футболни шунчаки сукут сақлаб кузатиб, томоша қилиб бўлмайди. Бугун футбол театр каби, оддий одамлар стадионга келишади, футболчилар эса бевосита бу театр иштирокчиларидир. Шунинг учун ҳам футбол ишқибозларига футболни кўриш давомида сабрли бўлиб, кўпроқ ижобий ҳиссиёт олишларини тилаб қоламан. Бизга ишқибозлик қилишдан чарчашмасин, биз ҳам уларни хурсанд қилиб чиройли ўйин кўрсатишга ҳаракат қиламиз. «Бухоро» ишқибозларига ҳам сабр, соғлиқ ва фаровонлик тилаб қоламан.\n– Ростини айтсам, феъл-атвор жиҳатдан максималистман. Шахмат ўйнайманми ёки футболми, фарқи йўқ, мағлуб бўлишни ёқтирмайман. Футболчиларимга ҳам буни уқтириб келаман. Ҳар бир ўйинчи жон-жаҳди билан ҳаракат қилса, ишонинг, натижа албатта бўлади! Ишқибозлар кузатишаётган бўлишса, мен ёш футболчиларга ҳам ишонч билдирдим. Ахир, нега уларга йўл бермаслик керак экан? Улар ҳам бир кун нимадандир бошлаши керак-ку! Менимча, «Бухоро» жамоасидаги янги ёш ўйинчилар ёмон ўйнамаяпти. Мен ҳам бир пайтлар ёш эдим, футболда илк қадамларимни шу тариқа қўйгандим, ахир…\nФикрлар "УЛУҒБЕК БАҚОЕВ: «ТЕРМА ЖАМОАМИЗДА ЭРОНГА ГОЛ УРАДИГАН ФУТБОЛЧИ БОР…»"\nIslom (fanat Milan Navbahor) к записи 1-ДАВРА ТАҲЛИЛИ АЗАМАТ АБДУРАИМОВ ТАЛҚИНИДА\nЖахонгир к записи ХАЙРУЛЛА ҲАМИДОВДАН: МИСТИК РАҚАМ\nFARRUX ZOIROV к записи ХАЙРУЛЛА ҲАМИДОВДАН: МИСТИК РАҚАМ\nСарвар Бакиев к записи ХАЙРУЛЛА ҲАМИДОВДАН: МИСТИК РАҚАМ\nARISTOKRAT к записи «СПОРТ» ТВ «БУНЁДКОР» — «НЕФТЧИ» ВА «ЛОКОМОТИВ» — «БУХОРО» УЧРАШУВЛАРИНИ «ЖОНЛИ» НАМОЙИШ ЭТАДИ


Жаҳон 00:26 / 03.09.2019 20749\nБеларусь президенти Александр Лукашенко ишига ҳамиша велосипед ёки электр мотоциклда боришни истагани, бироқ у украиналик ҳамкасби Владимир Зеленский ўз халқига берган ваъдаси устидан чиқа олмагани сабабли бу фикридан қайтганини айтиб ўтди.\nЛукашенко янги ўқув йилининг илк куни Минскдаги янги мактаб биносига ташриф буюриб, бир неча ўқувчини “фикрлар алмашиш” учун доска олдига чақиртирган. Мулоқот асосан, мактабдаги ўқиш, касб танлаш, спорт билан шуғулланиш ҳақида борган.\n“Мени ҳамиша электр мотоцикл ёки велосипедда ишга боришга тортган. Бироқ ҳаммасини Зеленский чиппакка чиқарди. Украина президенти Володя Зеленский уни сайлашганда “мен ишга велосипедда бораман” деб ваъда берганди”, деб айтиб ўтган Беларусь президенти.\nЛукашенконинг таъкидлашича, у бу ғоядан Украина ва Беларус президентлари ўртасида параллел ўтказмасликлари учун воз кечишига тўғри келган. “Бироқ [велосипед ва электр мотоциклда] ишга бориш бу ёқимли иш”, деб айтган Лукашенко.\nЗеленский президент лавозими учун сайловолди кампанияси давомида президент этиб сайланса ишига велосипедда боришга ваъда берган. Зеленскийнинг “Халқ хизматчиси” (“Слуга народа”) сериалидаги персонажи ҳам ишига велосипедда қатнаган. Август охирида Зеленский велосипедда “хавфли бўлиши” мумкинлиги сабабли унга ушбу транспорт воситасида ишга боришга рухсат бермаётганликларини айтган. Кейинроқ Украина президенти сайловолди ваъдасини бажара олмаганини унинг 2-3 та машинадан иборат амалдаги кортежи йўлда ҳеч кимга халақит бермаётгани билан тушунтирган.


Бугун футбол бўйича Европа чемпионати бошланади\nБугун футбол бўйича Европа чемпионати бошланади. Чемпионат Полша ва Греция терма жамоалари ўйини билан очилади.Шунингдек, бугун Полшада Россия ва Чехия терма жамоалари ҳам учрашади.\nФутбол бўйича Европа чемпионати Полша ва Украинада бўлиб ўтади. Мусобақаларда 4 гуруҳга бўлинган 16 давлатнинг терма жамоаси иштирок этади.\nФутбол бўйича Европа чемпионатининг финал ўйинлари 1 июл куни Киевда бўлиб ўтади.


Ҳисоб-китоб қилинди: Янги Lada Vesta’ни сотиб олган фойдалими ёки уни эҳтиёт қисмларидан йиққан? » Ўзбекистон янгиликлари – Zamin.uz\n14 мая, 03:39 3 457 Авто\nРоссиялик автомобиль блогери Андрей Макар ўзининг YouTube’даги каналига янги Lada Vesta’ни харид қилишда маблағ тежаб қолиш учун дилерлик марказига бормасдан, уни мустақил равишда йиғиш тасвирланган видеони жойлаштирди.\nТадқиқот жараёнида автомобилнинг электрон каталоглардаги 180 та асосий детали ҳисобга олинган. Бироқ қидирув жараёнларидан маълум бўлишича, барча деталларни ҳам янги ҳолатда сотиб олиб бўлмайди. Масалан, янги кузов ва йиғилган двигателни харид қилишнинг имкони йўқ. Шу сабабли ишлатилган деталлардан фойдаланишга тўғри келган.\nАвтоблогернинг ҳисоб-китобларига кўра, Lada Vesta’ни мустақил йиғиш учун камида 584 минг рубллик (8176 доллар) кузов деталларини харид қилиш керак. Двигателни эса 263 минг рублга (3680 доллар) йиғса бўлади. Автомобилни ҳаракатга келтирувчи қисми эса 373 минг рублга (5200 доллар) тушади. Vesta салонини энг арзон жиҳозлашга 117 минг рубль (1640 доллар) сарфланса, электр жиҳозларини ўрнатиш 130 минг рублга (1820 доллар) тушади.\nОхир-оқибат мустақил равишда йиғилган автомобиль нархи камида 1,2 миллион рублни (16 800 доллар) ташкил этган, бу эса дилерлик марказларидаги янги Lada Vesta’дан деярли икки баробарга қиммат демак (янги Lada Vesta нархи 665 минг рублдан бошланади).\n«АвтоВаз» 2020 йилдан барча турдаги Lada автомобилларининг нархини оширади 25 дек, 19:33\nЎзбекистонда LADA ўзининг барча моделларини сотувга қўйди 17 ноя, 11:10\nLada Vesta’нинг универсал версияси қишгача сотувга чиқарилади 19 июл, 22:22\nLada Vesta автомобили серияли тарзда ишлаб чиқарила бошланди 27 сен, 19:28\n«АвтоВАЗ» 2015 йилда тахминан 5 мингта Lada Vesta автомобилини ишлаб чиқармоқчи 16 апр, 17:28


Uzbekistan GTL заводи ишчиларининг норозилигига сабаб бўлган яна бир ҳолат очиқланди - Daryo\n19:59, 21.10.2020 94347\nUzbekistan GTL заводи қурилишидаги ишчиларининг оммавий норозилигига уларнинг иш куни кўпайиб, дам олиш куни ўзгаришсиз қолгани ҳам сабаб бўлган. Бу ҳақда завод масъули Шуҳрат Арзиев ОАВ вакиллари билан мулоқотда маълум қилган.\nФото: Равшан Раҳмонов\n«Олдин 22 кун ишлаб, 8 кун дам олардик. Эндиликда карантинни сабаб қилиб кўрсатишиб, 45 кун ишлатишмоқда. Дам олиш кунимиз эса 8 кунлигича қолган. Баъзи ишчиларнинг иш куни 50 кунга ҳам чўзилиб кетяпти. Коронавирусга тест топшириб, заводга кирганимиз учунми 45 кун ишлатишмаса, уйга қўйиб юборишмаяпти. Бу эса биз ишчилар учун оғир бўляпти», — дейди завод ишчиси Ойбек Шербўтаев.\nШуҳрат Арзиевнинг аниқлик киритишича, 21 октябрдаги тўполонда заводнинг 400 дан ортиқ ишчиси иштирок этган.\n«Дарё»нинг Telegram’даги манзилига шикоят йўллаган мурожаатчига кўра, завод ишчиларининг норозилигига ётоқхонада ишчилар учун жой йўқлиги, уч ойдан буён маош тўланмаётгани ва бошлиқлар ишчиларига қўпол муносабатда бўлаётгани ҳам сабаб бўлган.\nЭслатиб ўтамиз, 21 октябрь куни ижтимоий тармоқлар ва Telegram каналларда Enter Engineering компаниясининг Қашқадарё вилояти Ғузор туманидаги объектларидан биридаги ишчиларнинг норозилиги акс этган видеоёзувлар тарқалди. Бунга изоҳ берган компания раҳбарияти ишчиларининг оммавий норозилигига нонушта ўз вақтида берилмагани сабаб бўлганини маълум қилди. Кейинчалик Энергетика вазирлиги Uzbekistan GTL’даги вазият барқарорлашганини, барча муаммо ва масалалар жойида ижобий ҳал этилганини хабар қилди.\n07:49, 03.10.2020 218195\n08:17, 08.10.2020 139377\n23:54, 17.09.2020 140971\n17:02 Бугун 3771\n16:50 Бугун 798\n16:30 Бугун 1556\n16:27 Бугун 3614\n14:49, 29.11.2020 117378\n13:24, 30.11.2020 95272\n17:09, 30.11.2020 83293\n21:25, 29.11.2020 71199


Ўзбекистон – АҚШ: стратегик шерикликнинг янги даври\nАввал хабар қилинганидек, Ўзбекистон Республикаси Президенти Шавкат Мирзиёев Америка Қўшма Штатлари Президенти Дональд Трампнинг таклифига биноан 2018 йил 15-17 май кунлари расмий ташриф билан ушбу мамлакатда бўлди.\n16 май куни Оқ уй қароргоҳида давлат раҳбарларининг учрашуви бўлиб ўтди. Музокараларда Ўзбекистон – АҚШ ҳамкорлигининг бугунги ҳолати ва уни ривожлантириш истиқболлари муҳокама қилинди. Халқаро ва минтақавий аҳамиятга молик долзарб масалалар юзасидан фикр алмашилди.\nМузокаралар якунида давлат раҳбарларининг «Ўзбекистон ва Америка Қўшма Штатлари: стратегик шериклик янги даврининг бошланиши» деб номланган Қўшма баёноти қабул қилинди. Турли соҳалардаги ўзаро муносабатларни янада мустаҳкамлашга қаратилган ҳужжатлар тўплами имзоланди.\nЖумладан, энергетика, икки томонлама савдо муносабатларини кенгайтириш, олий таълим ва академик тадқиқотлар, қишлоқ хўжалиги соҳасида ҳамкорлик бўйича аҳдлашув протоколлари қабул қилинди. Ўзбекистоннинг Жаҳон савдо ташкилотига аъзо бўлиши ҳамда 2018 йилда Тошкентда Марказий Осиё савдо форумини ўтказишда ҳамкорлик тўғрисидаги англашув меморандумлари имзоланди. Шунингдек, Ўзбекистон Ташқи иқтисодий фаолият миллий банки билан АҚШ Экспорт-импорт банки ўртасида қўшма лойиҳаларни молиялаштириш тўғрисида меморандум қабул қилинди.\nБу келишувлар икки мамлакат ўртасидаги алоқаларнинг тарихий аҳамиятга молик янги даврини бошлаб бериши шубҳасиз.\nЎзбекистон делегациясининг АҚШга ташрифи муносабати билан “Виллард интерконтинентал” меҳмонхонасида ташкил этилган қабул маросимида Шавкат Мирзиёев Дональд Трамп билан мулоқот ўзаро ишонч ва ҳурмат, бир-бирининг манфаатларини ҳисобга олиш тамойиллари асосида ўтганини алоҳида таъкидлади. “Биз бу тарихий ташрифни кейинги икки йилда мисли кўрилмаган суръатлар билан ривожланиб бораётган Ўзбекистон – АҚШ ҳамкорлигининг мантиқий давоми, деб биламиз. Гарчи мамлакатларимиз географик нуқтаи назардан бир-биридан олис бўлса-да, меҳнатсеварлик, бағрикенглик ва ватанпарварлик каби қадриятлар халқларимизни бирлаштириб туради”, деди давлатимиз раҳбари.\nШавкат Мирзиёев Ўзбекистон тарихи ва маданиятини чуқур ўрганиб, бутун дунёда кенг тарғиб этаётган Фредерик Старр ва бошқа америкалик олимларга ташаккур изҳор этди.\nТадбирда ўзбек мақом санъатини ривожлантириш, халқимизнинг бой маданий меросини дунёда тарғиб этишга қўшган ҳиссаси учун мақом ансамблининг собиқ хонандаси Изро Малаковга Ўзбекистон Республикаси халқ артисти унвони берилгани эълон қилинди. Изро Малаков бундай юксак эътибор учун Президентимизга миннатдорлик билдирди.\nТашрифнинг учинчи куни ҳам учрашув, музокара ва тадбирларга бой бўлди.\nДавлатимиз раҳбари АҚШ Давлат котиби Майкл Помпео билан учрашди.\nУчрашувда Ўзбекистон Президентининг расмий ташрифи икки мамлакат манфаатларига хизмат қилиши қайд этилди. Мамлакатларимиз ўртасидаги муносабатларни янада мустаҳкамлаш, ташқи сиёсат маҳкамалари алоқаларини фаоллаштириш масалалари муҳокама қилинди.\nДавлатимиз раҳбари Шавкат Мирзиёев Пентагонда АҚШ мудофаа вазири Жеймс Мэттис билан музокара олиб борди.\nПрезидентимиз ташқи сиёсатимиздаги очиқлик ва яхши қўшничилик принципларига асосланиб, Ватанимиз суверенитети ва мустақиллигини мустаҳкамлаш мақсадида мамлакатимизнинг янги Мудофаа доктринаси қабул қилингани, ҳарбий округларнинг таркибий тузилиши ва вазифалари тубдан қайта кўриб чиқилиб, ҳарбий билим юртлари ислоҳ қилинганини таъкидлади.\nЎзбекистон бу соҳада Америка Қўшма Штатлари билан тажриба алмашиш, ҳарбий, ҳарбий-техникавий, мудофаа ва хавфсизлик йўналишларида ҳамкорлик қилишдан манфаатдор, деди Шавкат Мирзиёев.\nАҚШ мудофаа вазири Ўзбекистон минтақада муҳим геостратегик аҳамиятга эга давлат эканини таъкидлади.\nЎзбекистоннинг очиқ ва конструктив ташқи сиёсати натижасида Марказий Осиёда яхши қўшничилик муҳити яратилди. Афғонистон Президенти Ашраф Ғани билан мулоқотларингиз, Афғонистон ишлари бўйича махсус вакил тайинлаганингиз муҳим аҳамиятга эга. Расмий ташрифингиз доирасида қабул қилинган беш йилга мўлжалланган ҳарбий ҳамкорлик режаси минтақада тинчлик ва хавфсизликни мустаҳкамлашга хизмат қилади, деди Жеймс Мэттис.\nУчрашувда мудофаа ва хавфсизлик, ҳарбий ва ҳарбий-техникавий ҳамкорлик соҳаларидаги муносабатларни ривожлантириш юзасидан фикр алмашилди.\nДавлатимиз раҳбари Капитолийда АҚШ Конгресси Вакиллар палатаси аъзоси Трент Келли бошчилигидаги конгрессменлар билан учрашди. Мулоқотда икки мамлакат ўртасида ўзаро ишонч ва манфаатдорликка асосланган муносабатлар қарор топгани қайд этилди. Парламентлараро алоқаларни янада ривожлантириш масалалари муҳокама қилинди.\nПрезидентимиз парламент ва ҳукумат даражасидаги икки томонлама ташрифлар фаоллашгани сиёсий, ижтимоий-иқтисодий соҳаларда ҳамкорликни янада мустаҳкамлашга хизмат қилаётганини таъкидлади.\nЎзбекистон Президенти Шавкат Мирзиёев АҚШ Сенати Раиси ўринбосари, молия бўйича қўмитаси раиси Оррин Хэтч бошчилигидаги сенаторлар билан мулоқот қилди. Суҳбатда парламентлараро алоқалар, шунингдек, савдо-иқтисодий ва инвестициявий ҳамкорликнинг бугунги ҳолати ва истиқболлари юзасидан фикр алмашилди.\nМамлакатимиз раҳбарининг АҚШга расмий ташрифи дастуридан ўрин олган мазкур учрашув стратегик шериклик муносабатларини янада ривожлантириш, икки мамлакат парламентлари ўртасидаги ҳамкорликни мустаҳкамлашга хизмат қилиши қайд этилди.\nЎзбекистон Республикаси Президенти Шавкат Мирзиёев шу куни Жаҳон банки президенти Жим Ёнг Ким билан учрашди.\nДавлатимиз раҳбари узоқ йиллардан буён Жаҳон банкида ишлаётган юртдошларимиз билан кўришди.\nБугунги кунда Ўзбекистон билан мазкур банк ўртасидаги ҳамкорлик энергетика, ирригация ва коммунал тармоқларни модернизация қилиш, транспорт ва ижтимоий инфратузилмани ривожлантириш, қишлоқ хўжалиги маҳсулотларини қайта ишлаш соҳаларини қамраб олган. 2020 йилгача ҳамкорлик бўйича қўшма дастурга 27 та муҳим лойиҳа киритилган. Уларнинг умумий қиймати 4 миллиард доллардан иборат бўлиб, унинг 3 миллиард доллари Жаҳон банки кредитларидир.\nДавлатимиз раҳбари Ўзбекистонда амалга оширилаётган йирик иқтисодий лойиҳаларда Жаҳон банки билан ҳамкорлик юксак самара бераётганини қайд этди. Ўзбекистон Жаҳон банки билан ҳамкорликни янада ривожлантириш тарафдори эканини таъкидлади.\nУчрашувда истиқболли лойиҳалар кўриб чиқилиб, амалий алоқаларни янада кенгайтириш бўйича аниқ таклифлар билдирилди. Боғдорчиликни ривожлантириш, шошилинч тиббий ёрдам тизимини такомиллаштириш, саноат корхоналарининг энергия тежамкорлигини ошириш, иситиш тармоқларини модернизация қилиш, молиявий консультатив хизмат кўрсатиш каби соҳаларга оид битимлар имзоланди.\nШу билан Ўзбекистон Республикаси Президенти Шавкат Мирзиёевнинг АҚШга расмий ташрифи якунига етди. Ўзаро муносабатлардаги тарихий воқеа бўлган ушбу ташриф ҳамкорликни янги поғонага кўтариши шубҳасиз.


“Ўзбекнефтгаз”: Бошқарув раиси Бухоро нефтни қайта ишлаш заводидаги реконструкция ва модернизация ишлари ҳолатини ўрганди — Teletype\n“Ўзбекнефтгаз”: Бошқарув раиси Бухоро нефтни қайта ишлаш заводидаги реконструкция ва модернизация ишлари ҳолатини ўрганди\n“Ўзбекнефтгаз” АЖ Бошқаруви раиси Меҳриддин Абдуллаев Бухоро нефтни қайта ишлаш заводида маҳсулотларни қабул қилиш, сақлаш ва жўнатиш имкониятлари, реконструкция жараёнлари билан танишди.\nЗаводда айни кунларда умумий майдони 15.75 гектарни ташкил қиладиган қуйиш-тўкиш эстакадасини реконструция қилиш устида ишлар бажарилмоқда.\nБошқарув раиси ҳудудда қуйиш-тўкиш эстакадаси ва очиқ насос станцияси учун металл конструкцияларни ўрнатиш ишлари билан яқиндан танишди, ишламайдиган резервуарлар демонтаж қилиниши, технологик қувурлар ўрнатилиши бўйича қўшимча вазифалар белгилаб берилди.\nБундан ташқари, майдондаги резервуарларда қурилиш-тиклаш ишлари, иншоот инфратузилмаси, кўпикли ўт ўчириш тизими ва темир йўлларни ётқизиш ишлари назорат қилинди.\nЎрнатиш ишларини бажараётган "Муборекнефтгазмонтаж" АЖ масъулларига қўшимча топшириқлар берилди.\nТаъкидлаш жоизки, ишларнинг аксарияти Бухоро нефтни қайта ишлаш заводининг ўз кучи билан амалга оширилмоқда. Хусусан, объектнинг ён ҳудудини ободонлаштириш бўйича ишлар ҳам олиб борилмоқда.\nБошқарув раиси Бухоро нефтни қайта ишлаш заводи раҳбарияти ва пудрат ташкилотлари вакиллари билан биргаликда Қоровулбозор шаҳридаги қуйиш-тўкиш эстакадасида реконструкция қилиш бўйича ишларни қисқа фурсатларда якунлаш бўйича топшириқ берилди.\nБундан ташқари, Заводининг ишлаб чиқариш майдонларига ташрифи давомида GTL керосинини қабул қилиш, сақлаш ва аралаштириш учун мўлжалланган 2 та 5 000 куб метр ҳажми бўлган сиғимлар қурилишига алоҳида эътибор қаратилди.\nИшнинг бориши билан боғлиқ муаммоли масалаларни муҳокама қилиш учун жойдан ташқари йиғилиш ўтказилди, бунда "Ўзбекнефтгаз" АЖ Бошқаруви раиси объектларда ишларни жадал амалга оширишга қаратилган ечимларни белгилаб берди.\nМаълумот учун: Қуйиш-тўкиш эстакадаси хомашёни қабул қилиш, сақлаш ва тайёр маҳсулотни жўнатиш учун мўлжалланган. Шу билан бирга, бу ерда вагонлар ва авто қуйиш вагонлари бўйича операциялар амалга оширилиши мумкин. Объект фойдаланишга топширилгандан сўнг 100 дан ортиқ доимий иш ўринлари яратилади.\nJuly 2, 2021, 14:40


Давлат бюджети – 2021: асосийлари ҳақида қисқача | NORMA.UZ\n25.12.2020 йилдаги “2021 йил учун Ўзбекистон Республикасининг Давлат бюджети тўғрисида” ЎРҚ-657-сон Қонун эълон қилинди.\nдаромадлар – 178 712,4 млрд сўм;\nхаражатлар – 216 246,6 млрд сўм;\nдавлат мақсадли жамғармаларига трансфертлар – 15 928,9 млрд сўм;\nКонсолидациялашган бюджет сальдоси - дефицит -37 534,2 млрд сўм;\nДавлат бюджети ва давлат мақсадли жамғармалари сальдоси – дефицит -17 346,8 млрд сўм;\nдавлат қарзларини сўндириш – 7 767,7 млрд сўм;\nб) келаси йил учун давлатни ривожлантиришнинг асосий макроиқтисодий кўрсаткичлари прогнози:\nЯИМ - 688 936 млрд сўм, ЯИМнинг ўсиш суръати – 5,1%;\nистеъмол нархлари индекси, ўтган йил декабрига нисбатан – 9%-10%;\nсаноат маҳсулотларининг ўсиш суръати – 5,8%, қишлоқ, ўрмон ва балиқ хўжаликларида ишлаб чиқаришнинг ўсиш суръати – 3,5%, чакана товар айланмасининг ўсиш суръати – 5,9%.\nШунингдек, 2022-2023 йиллар учун тегишли бюджет ва мақсадли мўлжаллар, 2021 йил учун бюджет тизими бюджетлари, давлат мақсадли жамғармалари ва Тикланиш ва тараққиёт жамғармаси кесимида даромадлар ва харажатлар прогнози келтирилган.\nДавлат номидан ёки давлат кафолати остида жалб қилинадиган давлат қарзи суммаси ЯИМнинг йиллик прогноз кўрсаткичига нисбатан 60%дан ошмаслиги керак. Ички ва ташқи қарзни жалб этиш бўйича имзоланадиган янги битимларнинг чекланган соф ҳажми - 5,5 млрд АҚШ доллари, шундан:\nДавлат бюджети тақчиллигини молиялаштириш учун - 2,2 млрд АҚШ доллари (шу жумладан, давлат қимматли қоғозлари – 5 трлн сўм);\nинвестиция лойиҳаларини молиялаштириш учун – 3,3 млрд АҚШ доллари.\n2021 йил учун мамлакатимизнинг консолидациялашган бюджети тақчиллигининг чекланган миқдори ЯИМнинг 5,4%и миқдорида белгиланди.\nБундан ташқари, биз илгари ёзганимиздек, қонун билан мол-мулкни ижарага берувчи жисмоний шахслар учун белгиланган ижара тўловининг энг кам ставкалари, алкоголли маҳсулотларни чакана сотиш ҳуқуқи учун йиғимлар ва автотранспорт йиғимлари тасдиқланди.\nҚонун Қонун ҳужжатлари маълумотлари миллий базасида эълон қилинган ва 1.01.2021 йилдан кучга киради.


Исмлар сонини ҳисоблашга кетган вақт: 0.019392 сек.\nҚайроқ (Qayroq) » ўзбекча » ўғил бола\nқайроқ тошдек мустаҳкам бўлсин ёки қайроқ — лалми (баҳоркор) кўкарган пайтда туғилган бола\n58 Синоним: Номаълум Ўз вариантингизни киритинг.\nҚайс (Qays) » арабча » ўғил бола\nМажнуннинг асл номи. Маъноси номаълум. Эҳтимол: қайс — ўлчов, миқдор\n82 Синоним: Номаълум Ўз вариантингизни киритинг.\nҚайсар (Qaysar) » арабча » ўғил бола\nўжар; маҳкам, мустаҳкам ёки ҳукмдор, подшоҳ, ҳоким. Бу исмни қадимги император Цезаръ (Кесаръ, Кайзеръ) номи билан ҳам боғлашади.\n201 Синоним: Номаълум Ўз вариантингизни киритинг.\nҚайтарбой (Qaytarboy) » ўзбекча » ўғил бола\nқайтади, яъни яшайди ёки оиладагилардан бирортаси узоққа кетганда туғилган бола\n52 Синоним: Номаълум Ўз вариантингизни киритинг.\nҚайтган (Qaytgan) » ўзбекча » ўғил бола\nаввалги турмаган фарзандлар ўрнига, эвазига қайтариб берилган бола\n61 Синоним: Номаълум Ўз вариантингизни киритинг.\nҚайтим (Qaytim) » ўзбекча » қиз бола\nаввалги турмаган болалар ўрнига қайтган (қайтариб берилган) қиз\n71 Синоним: Номаълум Ўз вариантингизни киритинг.\nҚайтмас (Qaytmas) » ўзбекча » ўғил бола\nўжар, чекинмайдиган, бир сўзли; мард, довюрак\n188 Синоним: Номаълум Ўз вариантингизни киритинг.\nҚайюм (Qayyum) » арабча » ўғил бола\nабадий мавжуд бўлувчи. Бу ном Аллоҳи Таолонинг сифатларидан бири. Асли Лбдуқайюм. Шакллари: Қайюмбой, Қайюмжон, Қайюмхўжа\n87 Синоним: Номаълум Ўз вариантингизни киритинг.\nҚалабек (Qalabek) » арабча » ўғил бола\nқалъадек маҳкам, мустаҳкам бола\n66 Синоним: Номаълум Ўз вариантингизни киритинг.\nҚалам (Qalam) » арабча » қиз бола\nқаранг Қаламқош ёки чиройли қошли қиз\nБошига ⇦ Олдинги 1 2 3 4 5 6 7 Кейинги ⇨ Охирига (59)


18 март, 2019, 21:26 1189\nДам олиш кунлари Россия Премьер-лигасида 20-тур ўйинлари бўлиб ўтди.\nБир қатор нашрлар ортда қолган турда ўзини кўрсата олган футболчилардан иборат рамзий терма жамоаларни тузиб чиқишди. Эътиборлиси, Championat.com сайти ҳамюртимиз Элдор Шомуродовни тур рамзий жамоасига киритди.\n"Ўйин тугашига 28 дақиқа қолганида захирадан майдонга тушган футболчининг рамзий жамоага киритилиши жуда ҳам кузатилади. Лекин Элдор улардан фарқ қилади. У рақиб ярим майдонида ҳаводан узатилган тўпни ўзига бўйсиндирди ва товони билан шеригини голли узатма билан таъминлади", - деб Шомуродовга юқори баҳо берган Championat.com.\nсалом тожикистондан шу шомуродов уйин курсатяпти улар булса пас бермайдм\n"Ростов" - "Спартак" 2:1 (видео)\nРПЛ. Шомуродовнинг голи "Ростов"га "Спартак" устидан ғалаба келтирди\n"Уфа" - "Ростов" 1:0 (видео)


“One Million Uzbek Coders” лойиҳаси Нарпайда жорий этилди - zarnews.uz\n“One Million Uzbek Coders” лойиҳаси Нарпайда жорий этилди\nХабарингиз бор, биринчи маротаба дастурчиларни масофавий ўқитиш лойиҳаси Бирлашган Араб Амирликларида “One Million Arab Coders” номи билан старт олган. Президентимизнинг Бирлашган Араб Амирликларига расмий ташрифи доирасида бир қатор соҳалар каби ахборот технологиялари соҳасида ҳам ҳамкорлик келишувларига эришилганди. Бирлашган Араб Амирликлари ҳукумати лойиҳани Ўзбекистонга экспорт қилиш имкониятларини ўрганиб чиқиб, концепция адаптацияси режасини ишлаб чиқди ва “One Million Uzbek Coders” деб номланган лойиҳани йўлга қўйди.\nУшбу ўқув портали орқали бепул, онлайн ўқув машғулотлари фаолият олиб бормоқда. Лойиҳа доирасида Тошкент ахборот технологиялари университети Самарқанд филиали ўқитувчи ва иқтидорли талабалари туманлардаги мактабларни танишиб, амалий ёрдам кўрсатиш устида иш олиб бормоқда. Хусусан, Нарпай туманига қарашли 1, 6, 7, 9, 10, 21-умумий ўрта таълим мактаблари вазият чуқур таҳлил қилинди, мастер-тренинглар ўтказилди ва чора-тадбирлар ишлаб чиқилди.\nМазкур машғулотларда тўртта энг керакли мутахассислик — Маълумотларни таҳлил қилиш (Data Analysis), Андроид иловалар (Android Programming), Веб-иловалар ва Дастурий таъминот ишлаб чиқиш (Frontend and Full-Stack Development) бўйича ўзбек тилидаги субтитрлар билан видео-курслар тақдим этилмоқда. Шунингдек, филиалнинг профессор-ўқитувчилари ҳамда факультет юқори курс талабалари ўқувчилар учун “Бир миллион дастурчи” лойиҳасига жалб этиш, ўзлаштириш ҳамда битирувчи сертификат олиш бўйича мастер-класс дарслари ўтди. Тарғибот ишлари давомида 1500 га яқин мактаб ўқувчилари “Бир миллион дастурчи” лойиҳаси бўйича иштирок этди ва дастлабки билим кўникмаларига эга бўлди.


Малакали кадрларга замин ҳозирланмоқда – Сурхон тонги\nБош саҳифа / Таълим / Малакали кадрларга замин ҳозирланмоқда\nАвгуст 8, 2018\tТаълим Изоҳ қолдириш 665 Кўрилди\nБу йилги олий таълим муассасаларига кириш имтиҳонларидаги ўзгаришлар, янгича ёндашув, айниқса, тест синовларининг очиқ ва шаффоф ўтказилиши кўпчиликнинг кўнглидаги иш бўлди.\nВилоятимизда ҳам тест синовлари кўтаринки руҳда, янгича тартибда ўтказилмоқда. Имтиҳонлар ўтказилаётган 9 та бинода, яъни Термиз олимпия заҳиралари коллежида 780 ўринга мўлжалланган учта бино, “Сурхон” спорт мажмуасидаги ҳар бири 450 ўринли иккита бино, ихтисослаштирилган санъат мактаб-интернатидаги 120 ўринли иккита ҳамда 150 нафар абитуриент га мўлжалланган битта бинода 200 дан ортиқ назоратчилар жараённи кузатиб боришмоқда.\nТест ўтказиладиган биноларда ўрнатилган видеокузатув мосламалари орқали тест жараёнларининг барчаси онлайн трансляция орқали ота-оналарга кўрсатилаётир. Айниқса, www.test2018.uz веб саҳифасида тест жараёнларини интернет орқали онлайн кузатиб бориш имконияти яратилгани узоқ ҳудуддан келган абитуриентларнинг яқинлари учун яна бир қулайлик яратди.\nТест синовларига киритиш чоғида топиб олинган ҳар қандай “шпаргалка”, телефон, “bluetooth” ва шу каби тақиқланган нарсалар абитуриентнинг дарҳол тестдан четлатилишига сабаб бўлмоқда. Белгиланган вақтдан 1 дақиқа кечиккан абитуриентлар эса тест синовларига киритилмаяпти. Мисол учун, 1-5 август кунлари икки сменада ўтказилган тест синовларига 21 538 нафар абитуриент кириши режалаштирилган бўлса, уларнинг 388 нафари тест синовларига келмади, 41 нафари тест жараёнидан четлаштирилди. Шунингдек, яна 4 нафар гуруҳ назоратчилари ҳам тест жараёнидан четлаштирилди.\nБеш кун давомида ўтказилган тест синовлари жараёнларини кузатадиган бўлсак, тест жараёнлари очиқ, ошкора, шаффоф тарзда ўтказилди. Тест натижалари эса тест ўтказилган куннинг эртаси куни, куннинг иккинчи ярмида эълон қилиб борилмоқда. Энг муҳими, бундан ота-оналар, абитуриентлар мамнун.\nАлбатта, тест синови жараёнларининг адолатли ўтиши биринчи навбатда таълим сифатига ижобий таъсир кўрсатади. Жамиятимиз эса келажакда малакали мутахассисларга эга бўлади.\nАлламурат БЕКҚУЛОВ, таълм сифатини\nназорат қилиш давлат инспекцияси вилоят\nОлдинги Муҳим мавсум олдинда\nКейинги Мактаб ярмаркалари иш бошлади


АҚШ ва Дания Болтиқ ҳамда Арктикада хавфсизликни биргаликда таъминлашга келишиб олди\n09:14 / 31.03.2017\nАҚШ ва Дания Болтиқ денгизи ҳамда Арктикада хавфсизликни биргаликда таъминлайди. Бу ҳақда АҚШ президенти Дональд Трамп ва Дания бош вазири Ларс Лекке Расмуссен ўртасидаги музокаралар натижаларига кўра Оқ матбуот хизмати маълум қилди.\n"Президент ва бош вазир бизнинг икки томонлама алоқаларимиз ҳамда иттифоқдош ва ҳамкорларимиз билан муносабатларимизни Болтиқ денгизи ва Арктика минтақасида хавфсизлик ва барқарорликни қўллаб-қувватлашда таъсир қилиш дастаги сифатида қўллашни давом эттиришга рози бўлдилар", дейилган хабарда.\nИкки давлат етакчиси НАТО 21-аср хавфларини қайтара олишга тайёр бўлиши кераклигини қайд қилиб ўтишди. Шу сабабли Трамп Расмуссенни мамлакатнинг мудофаага харажатларини оширишга чақирди.\nАҚШ Арктика Болтиқ денгизи Дания


Юртимизда табаррук рўзаи-рамазон кунлари ҳукмрон. Бундай кунларни ҳар бир хонадон хурсандчилик билан қарши олиб, Оллоҳга шукроналар билан таъзим қилади. Хонадонларда одат тусига кирган ифторлик – оғиз очар кунига уюштириладиган палла. Рўза тутган ҳар бир инсон қурби етиб, соғлиги кўтара билса, таклиф қилинган жойга боргани, ифторлик бўлаётган хонадонлардан ибрат олгани маъқул. Бундай табаррук кунларни рўзадорлар хуш кайфият билан қарши олган бўлса, болажонларнинг хурсандчилиги ундан-да чексиз. Чунки, улар ота-боболаримиздан шу кунгача мерос бўлиб келаётган урф-одатларимиздан бири – бир йилда бир ой азиз меҳмонимиз рўзаи-рамазон кунларида такрорланиб турадиган “Ё, Рамазон!” айтишга шошиладилар.\nХудойим ўғил берсин бешигингизга\nЁ Рамазон айтган билан тўямизми,\nБурунгининг одатини қўямизми.\nЎчоқда кул, чўнтакда пул,\nЧиқара қолинг, 100 танга пул.\n100 танганинг боғи бор,\nБоғида анори бор,\n100 тангани олсангиз,\nБундай сўзларни эшитган хонадон соҳиблари болаларнинг қўлига ширинликлар, 50 тенге, 100 тенге бериб, хурсанд қилиб, жўнатадилар. Болажонларнинг "Ё, Рамазон!" қўшиғини эшитиб, аҳамият бериб турган бир онахон дилидаги қўшиғини болажонлар қўшиғига қўшимча қилибди.\nЁ Рамазон айтамиз, ўйлай-ўйлай,\nҚоринбой ўтди-кетди, молга тўймай.\nЎттиз кунлик рўзага бирини сўймай,\nМуҳаммад айтиб ўтди, Ё Рамазон,\nЁ Рамазон айтиб келдим, эшигингизга,\nХудойим ўғил берсин, бешигингизга,\nЎша уйнинг орқасида ой кўрдим.\nҲаммадан ўша уйни бой кўрдим.\nЎша уйнинг палаги энгашади,\nБойи билан бойваччаси беллашади.\nУшбу уйнинг туйнуги тутун экан,\nБизга берган патирлари бутун экан,\nЁ Рамазон айтганга уқсин дейди.\nЎнг қўлини сариёғга суқсин дейди.\nЁ Рамазон айтганга нон беради,\nБир товоқ сўк билан мой беради.\nЁ Рамазон айтганимга тойлоқ берди,\nТойлоғимни ола ипга бойлаб берди.\nҲар фаслнинг ўзгача таровати, ўзгача файзи, барокати бўлганидек, ўлкамизга ўзининг файзи баракаси билан ҳар бир хонадонга яхшилик тилаб келган рўза кунлари хонадонларимизнинг азиз меҳмони. Бу кунларни кўтаринки кайфият билан меҳмон қилайлик. Барча рўзадорларга омад, сиҳат-саломатлик, кучли ирода тилаб қоламан. Муборак Лайлатул-Қадр кечасини биргаликда қарши олиш ҳаммамизга насиб қилсин. Ишаоллоҳ!\nЗамира ШЕРМАТОВА, “Шуъла” ижодий уюшмаси аъзоси. Қорабулоқ қишлоғи., 2017-06-09, 19:45 187


Боту (1904-1938) | www.ziyouz.uz\nБош саҳифа Ўзбек зиёлилариБоту (1904-1938)\nБоту истеъдодли шоир ва жамоат арбоби эди. У ўзининг таржимаи ҳолида: «Мен Боту— Маҳмуд Мақсудович Ходиев 1904 йил 14 майда Тошкентнинг Қалдирғоч маҳалласида маҳсидўз — камбағал оиласида туғилганман…» деб ёзади. Бошланғич таълимни эски усулдаги мактабда олган Боту дастлаб Москвадаги Покровский номли институт қошидаги ишчилар факультетида (1921), сўнгра Москва Давлат дорилфунунининг иқтисод факультетида ўқиб (1921 —1927), олий маълумотли бўлиб етишади. Шундан кейин у ўша йилларда Республика пойтахти Самарқандга қайтиб, адабий ва ижтимоий фаолият билан машғул бўлади: партия ва давлат муассасаларида фаоллик кўрсатиб, ёшларнинг «Аланга» журналига муҳаррирлик қилади.\nШу даврдан бошлаб унинг шеър ва ҳикоялари, публицистик мақола ва очерклари «Билим ўчоғи», «Инқилоб», «Аланга», «Маориф ва ўқитувчи» сингари журналларда чоп этилади. Унинг «Ҳайит ҳаром бўлди» (1929), «Турсун» (1930) каби ҳикояларида эскилик билан янгилик ўртасидаги кураш, зиддият ўз ифодасини топган.\nУнинг «Умид учқунлари» (1925), «Тўлқинларим» (1929) каби тўпламларидаги шеърларида ёш шоирнинг самимий ва ҳаяжонли туйғулари ифода этилган. Энг муҳими, унинг шеърларида порлоқ, озод келажак учун кураш бош мотив даражасига кўтарилган. Шу жиҳатдан унинг «Қўзғолиш», «Исён», «Бизнинг товуш», «У кун», «Ёш юрак тўлқинлари» каби ўнлаб шеърлари эътиборга сазовор.\nБоту жамоат арбоби сифатида республикамизда мактаб-маориф, фан ва маданиятни ривожлантиришда жонбозлик кўрсатган. Бироқ, Боту айни пайтда мустабид тузумга садоқат билан хизмат қилиб, Фитрат ва Чўлпон сингари устозларига қарши мафкуравий курашларда иштирок этган. Аммо шунга қарамай, у 1929 йили қамоққа олиниб, Соловеик оролларига сургун қилинган. 1938 йил 8 майда Москвада халқ душмани сифатида отиб ташланган.\nБотудан икки фарзанд қолган бўлиб, уларнинг ҳар иккиси — ўғли Эркли Ходиев ҳам, қизи Наима Маҳмудова ҳам тиббиёт фанлари доктори, профессордир.\n← Аввалги Аввалги Чустий (1904-1983)\nКейинги → Кейинги: Ғафур Ғулом (1903-1966)


10:14 30.10.2020 (Янгиланган 10:29 30.10.2020)\nЖума, 30 октябрь куни, Душанбеда Тожикистон президенти Эмомали Раҳмоннинг инаугурацияси бўлиб ўтди. Президент "Коҳи Сомон" биносида парламент ва ҳукумат аъзолари олдида қасамёд сўзларини айтди\nТОШКЕНТ, 30 окт — Sputnik. Душанбеда Тожикистон президенти Эмомали Раҳмоннинг инаугурацияси бўлиб ўтди, унга президентлик рамзлари топширилди, деб хабар беради Sputnik Тожикистон нашри.\nПрезидент "Коҳи Сомон" биносида парламент ва ҳукумат аъзолари қаршисида қасамёд сўзларини айтди.\nСўнгра Раҳмон байрам кортежида Дўсти марказий майдонига йўл олди, бу ерда у "Исмоил Сомоний" ёдгорлигига гулчамбар қўйди ва Тожикистон Қуролли кучлари республика президентига қасамёд қилишди.\nТожикистон президенти инаугурациясидан барча давлат каналларида тўғридан-тўғри трансляция қилинди.\nТантанали парадда иштирок этиш учун майдонда 7 мингдан зиёд турли қўшинлар ҳарбий хизматчилари тўпланишган эди.\nИнаугурация куни Тожикистон пойтахтида қуёшли ва илиқ бўлди, деб ёзади нашр.\nПарадда шунингдек, мамлакат миллий армияси ҳам иштирок этиб, Тожикистон президенти Эмомали Раҳмонга ўз садоқати ҳақида қасамёд қилдилар.\nТожикистон президенти ўз лавозимига киришиш олдидан айтадиган қасамёд сўзларида анъанавий тарзда Тожикистон фуқаролари ҳуқуқларини ҳурмат қилиш, Конституцияни, давлат бирлигини ҳимоялашга ва халққа сидқидилдан тўғри хизмат қилиш ҳақида гапирди.\nСўнгра Раҳмон "Миллат саройи"га йўл олди, бу ерда унга президентлик рамзлари топширилди.\nСал аввал Эмомали Раҳмон Тожикистон президенти сайловларида бешинчи маротаба ғолиб бўлгани ҳақида хабар берган эдик. Мамлакатда сайловлар 11 октябр куни ўтказилган эди.


Японияда тўфон: Юзлаб авиарейслар бекор қилинди, темир йўллар ҳаракати чекланмоқда\n15:30 / 22.08.2016\nЯпониянинг шарқий ҳудудларига ҳамда Хонсю оролидаги Канто вилоятига "Миндуль" тўфони туфайли 400дан ортиқ авиарейсни бекор қилишга тўғри келди. Жумладан, Токиодаги "Ханэда" аэропортида учишларни амалга оширишнинг имкони бўлмаган.\nТақвимдаги ўзгаришлар жами 49 минг кишининг ҳаракатланишига таъсир кўрсатган.\nБундан ташқари, Токио тумани ва Токай вилоятида темир йўл фаолиятида узилишлар юзага келган. Маҳаллий нашрларнинг қайд этишича, кейинги 11 йил ичида илк марта Кантога тайфун етиб келди.\nЯпония метеорология агентлиги маълумотига кўра, "Миндаль" тўфони марказида шамол тезлиги соатига 180 километрни ташкил қилмоқда. Метеорологлар сув тошқини ва кўчкилар бўлишидан огоҳлантирмоқда.\n23 август куни Япония шимолидаги Хоккайдо оролига яна бир тайфун бостириб келиши кутилмоқда. Бундан ташқари, 25 август куни Япония жануби-ғарбида "Районрок" тайфуни бошланиб, Окинава ҳамда Кюсю ороли жанубига таҳдид солиши мумкин.


Кичик бизнесдаги қонун-қоидалар ва ҳуқуқлар 1 қисм — Dilkashradio.com\nКичик бизнесдаги қонун-қоидалар ва ҳуқуқлар 1 қисм\nАссалому алайкум азиз радио тингловчилар. Кичик бизнес деб номланган дастуримизга хуш келибсиз. Куйидаги дастурлар асосан тадбиркорчилик билан шуғулланмокчи бўлган юртдошларимизга фойдали бўлиши мумкин. Дастур давомида, кизикарли ва тадбиркорлик фаолиятингизга фойдали маълумотларни хавола этаман. Олди-сотди шартномасида товарнинг сифати тўғрисидаги шартлар кўрсатилмаганда, сотувчи сотиб олувчига белгиланган мақсадлар учун яроқли бўлган товарни топшириши шарт. Агар сотиб олувчи шартнома тузиш пайтида сотувчига товарни қандай аниқ мақсадлар учун сотиб олаётганини хабар қилган бўлса, сотувчи сотиб олувчига ушбу мақсадларда фойдаланиш учун яроқли бўлган товарни топшириши шарт.\nТовар намунаси бўйича ёки таърифи бўйича сотилганда сотувчи сотиб олувчига намуна ёки таърифга мос келадиган товарни топшириши шарт. Агар қонунда белгиланган тартибга мувофиқ, сотилаётган товар сифатига нисбатан мажбурий талаблар назарда тутилган бўлса, тадбиркорлик фаолиятини амалга ошираётган сотувчи сотиб олувчига ушбу мажбурий талабларга жавоб берадиган товарни топшириши шарт. Сотувчи билан сотиб олувчи ўртасидаги келишувга мувофиқ қонунда назарда тутилган тартибда товарнинг сифатига қўйилган мажбурий талабларга қараганда юқорироқ талабларга жавоб берадиган товар топширилиши мумкин. Сотувчи сотиб олувчига топшириши лозим бўлган товар уни сотиб олувчига топшириш пайтида, агар товарнинг ушбу талабларга мувофиқлигини аниқлашнинг бошқа пайти олди-сотди шартномасида назарда тутилган бўлмаса, жавоб бериши ва оқилона муддат давомида белгиланган мақсадлар учун яроқли бўлиши керак.\nОлди-сотди шартномасида сотувчининг товар сифатига кафолат бериши назарда тутилган тақдирда, сотувчи сотиб олувчига шартномада белгиланган муайян вақтда назарда тутилган талабларга жавоб берадиган товарни топшириши лозим. Агар олди-сотди шартномасида бошқача тартиб назарда тутилган бўлмаса, товар сифатининг кафолати барча бутловчи буюмларга ҳам тегишли бўлади. Агар олди-сотди шартномасида бошқача тартиб назарда тутилган бўлмаса, кафолат муддати товар сотиб олувчига топширилган пайтдан эътиборан ўта бошлайди. Агар сотиб олувчи сотувчига боғлиқ бўлган ҳолатлар туфайли олди-сотди шартномасида кафолат муддати белгиланган товардан фойдаланиш имкониятидан маҳрум бўлса, сотувчи тегишли ҳолатларни бартараф этмагунча кафолат муддатининг ўтиши бошланмайди.\nАгар олди-сотди шартномасида бошқача тартиб назарда тутилган бўлмаса, белгиланган тартибда сотувчига товарнинг камчиликлари ҳақида хабар қилиш шарти билан кафолат муддати товарда аниқланган камчиликлар туфайли ундан фойдаланиб бўлмаган вақтга узайтирилади.\nКичик бизнесда рахбарлик турлари 3 қисм\nКичик бизнeс бoшқaрувидa кaдрлaр сиёсaти 2


Ўзбекистон сиёсатидаги асосий ўйинчилар кимлар? - BBC News O'zbek\nЎзбекистон сиёсатидаги асосий ўйинчилар кимлар?\nImage caption Президент Ислом Каримов\nЎзбекистон Президенти Ислом Каримовнинг тўнғич қизи Гулнорага тегишли бизнес империяси парчаланиши ортидан мамлакат элитаси ичида қудрат учун қақшатқич жанг бораётгани борасидаги гап-сўзларни урчиди.\nГулнора Каримованинг ўзи Миллий Хавфсизлик Хизмати бошлиғи Рустам Иноятовни қудратни қўлига олишга уринаётганликда айблади.\nХўш, Президент оиласидан ташқаридаги асосий ўйинчилар кимлар?\nРустам Иноятов: Миллий Хавфсизлик Хизматининг 69 ёшли бошлиғи Ўзбекистонда Президент Каримовдан кейин иккинчи қудратли шахс ҳисобланади.\nҲукуматдаги аксар лавозимларни жосуслик хизмати собиқ зобитлари эгаллашгани ҳисобга олинса, мамлакат ҳаётидаги ҳар бир соҳа Иноятов назорати остида эканига ишонилади. Ва ҳеч ким унинг изнисиз амал курсисига ўтира олмаслиги ҳақида ҳам гапирилади.\n"Ҳақиқатда, Президент Ислом Каримов кадрлар сиёсатини номига бошқаради. Лавозимларга тайинлаш ёки олиб ташлаш Миллий Хавфсизлик Хизмати бошлиғининг розилиги билан амалга оширилади", дейди эксперт Рашид Қурбонов Центразия.ру вебсаҳифасидаги мақолада.\nImage caption Миллий Хавфсизлик Хизматининг 69 ёшли бошлиғи Ўзбекистонда Президент Каримовдан кейин иккинчи қудратли шахс ҳисобланади.\nГенерал-полковник Рустам Иноятов 1944 йил жанубий Сурхондарё вилоятида туғилган. У ўзбек сиёсий элитаси ичидаги энг қудратли Тошкент клани лидери саналади. Мазкур клан ҳукуматдаги катта сонли асосий лавозимлар, жумладан, Молия, Ташқи ишлар ва Мудофаа вазирликларини эгаллаб олган.\nСССР КГБси - Давлат хавфсизлик қўмитаси сафида узоқ йил фаолият қилган Иноятов жаноблари 1995 йил мустақил Ўзбекистоннинг МХХ раҳбарига айланганди.\nЭкспертлар ўшандан бери МХХ давлат ичидаги ҳақиқий давлатга айлантирилганига ишонадилар. Айниқса, 2005 йил майида Андижонда юз берган ҳодисалар ортидан милиция хизмати Ички ишлар вазирлиги назоратидан олиниб, хавфсизлик хизматига қўшиб юборилганидан кейин яққол кўзга ташланди.\nСиёсатшунос Иннокентий Адясовнинг интернет саҳифаларидан бирига ёзишича, "ҳеч бир муҳим қарор Миллий Хавфсизлик Хизмати изнисиз олинмайди".\n"МХХ Ўзбекистондаги барча иқтисодий ва сиёсий ҳаётни назорат қилади ва Президентдан бўлак ҳеч кимга ҳисоб бермайди", дейди Биржевой лидер вебсаҳифаси.\nИноятов муваффақият билан ўз сиёсий қудратини иқтисодий бойликка айлантира олган. Талгат Ибраевнинг Спик.кз саҳифасида ёзишича, у қатор корхоналар, банк ва сармоя жамғармаларига эгалик қилади.\nШунингдек, у Ўзбекистоннинг энг муҳим кўрилган пахта саноати, деярли барча молиявий ва ёқилғи таъминоти рафиқаси Флюра Иноятова ҳамда укалари раҳбарлигидаги ширкатлар орқали амалга оширилишига ишонишини айтади.\nЎзбекистон Бош вазири биринчи ўринбосари ва Молия вазири 55 ёшли Рустам Азимов - Ўзбекистон ҳукуматидаги яна бир қудратли сиёсий шахс.\nРустам Азимов 1958 йил таниқли ўзбек академиги Содиқ Азимов оиласида дунёга келган.\nImage caption Рустам Азимов ислоҳотчи ва ғарбпараст сиёсатчи деб кўрилади\nУ матбуотда тез-тез Президент Каримовнинг эҳтимолий вориси сифатида тилга олинади.\nАзимов ислоҳотчи ва ғарбпараст сиёсатчи ўлароқ билинади.\nУ бир неча йил банк тизимида, жумладан Ипак Йўли ҳиссадорлик инновацион тижорий банки бошлиғи сифатида фаолият олиб борган.\nСиёсатга 1991 йил, Президент Каримов уни янги ташкил этилган Ўзбекистон Ташқи иқтисодий алоқалар Миллий банкига раис қилиб тайинлаши билан кириб келган.\nКўпда Ўзбекистон мустақиллик даври иқтисоди отаси деб кўриладиган Рустам Азимов 1998 йил Молия вазири лавозимини эгаллаганди.\nИкки йил ўтиб, Каримов унга Бош вазирнинг бутун иқтисод бўйича ўринбосари лавозимини бериб, қудрати доирасини янада кенгайтирганди.\n2013 йилнинг бошларида у жамоат ишларини қисқартириш бўйича ҳукумат комиссиясига раис сифатида тайинланиши ортидан у президентликка эҳтимолий номзод деган гап-сўзлар урчиган.\nАммо, танқидчилар Азимовни кундалик эҳтиёж моллари нархлари кескин ошиши ва энергетика танқислиги билан боғлиқ муаммоларда айблашади.\nРустам Азимов, шунингдек, Тошкент клани, жумладан, клан раҳбари Иноятовнинг дастагига эга.\nТоши оғир сиёсатчи\nКўринишидан, Бош вазир Шавкат Мирзиёев ўз ўринбосари Рустам Азимовнинг мутлақ фарқ қилади.\nImage caption Шавкат Мирзиёев Россия Президенти Владимир Путин билан\nУ кўпда Президент Каримовнинг ўнг қўли ва Гулнора Каримованинг президентлик учун курашидаги асосий рақибларидан бири деб кўрилган.\nМирзиёев мустақил матбуотда қаттиққўл, юксак чўққиларни кўзловчи, ўзини омма кўзидан четда сақловчи сиёсатчи сифатида таърифланади.\n56 ёшли Шавкат Мирзиёевнинг келиб чиқиши ҳақидаги маълумотлар камлиги у ҳақдаги миш-мишларга йўл очади. Аксар мақолаларда у Жиззах минтақасидан деб келтирилади.\n2003 йил Мирзиёев Самарқанд вилояти ҳокимлигидан Бош вазирликка тайинланган, бу эса, унинг касбий фаолиятидаги йирик катта сакраш эди.\nМамлакатдаги нефт ва газ саноатини назорат қилган "Зеромакс" ширкати ёпилиши ортидан Мирзиёев президентликка эҳтимолий номзод экани борасида гапирила бошланди. "Зеромакс" ширкати аслида Гулнора Каримова назоратида бўлганига ишонилган.\nЭкспертларга кўра, Шавкат Мирзиёевни Самарқанд клани қўллаб-қувватлайди. Айни пайтда у Рустам Иноятовнинг ҳам дастагига эга экани айтилади.\nЎзбекистон Халқ Ҳаракати раҳбари Муҳаммад Солиҳ ўтган июн ойида интернет саҳифаларидан бирига: "Агар Мирзиёев бирон гуруҳга алоқадор бўлса, бу Иноятовнинг гуруҳидир", деб айтганди.\nМухолиф матбуот президентликни Иноятовнинг саломатлиги кўтармаслиги ва Мирзиёевни келгуси президент бўлиши учун бош вазирликка тавсия қилганини даъво қилади.\nГулнора Каримова: 'Рустам Азимов билан муносабатларимиз яхши'\nПрезидент Ислом Каримов Қашқадарё ҳокимини вазифасидан четлатди


Ироӄ: коалиция парчаланяптими?\nФарангиз Саид Ироӄда вазият ёмонлашган сари, у ерда ӄўшинларни жойлаштирган бир неча давлат ўз ҳарбийларини Ироӄдан олиб чиӄишини билдира бошлади. Бу жараённи Фаранис Саид кузатиб бормоӄда.\nАА: Фарангис, сўнгги маълумотларга ӄараганда, Испания ҳукумати ўз ҳарбийларининг Ироӄдан олиб чиӄиш муддатини ўзгартирган. Нима учун?\nФС: Тўғри айтасиз, Испания ўз ӄўшинларини Ироӄдан олиб чиӄишини биринчи бўлиб эълон ӄилган давлатдир. Бошида Испания расмийлари ӄўшинларни Ироӄдан 1-2 ойдан кейин олиб чиӄа бошлашлари ва бу масалани АҚШ ӄўмондонлиги билан мувофиӄлаштирилишини билдирган эдилар. Аммо шу ҳафта бошида расмий Мадрид келаси 10-20 кунда барча испаниялик аскарларни Ироӄдан олиб чиӄажагини эълон ӄилди.\nМаълумотларга кўра, Сешанба куни 260 испаниялик аскар ватанига ӄайтган, Ироӄда яна ӄарийб 1000 испаниялик ҳарбий ӄолмоӄда.\nИспания Мудофаа Вазирлигининг хабар беришича, АҚШ ӄўмондонлиги Испания ҳарбийларидан Нажаф шаҳрида ўтказилаётган ҳарбий ҳаракатларда иштирок этишни сўраган. (Маълумки, Нажафда Ироӄ шиалари раҳбари Муӄтадо Ас-Садр бошпана топган. Ҳужумлардан маӄсад Ас-Садрни ӄўлга туширишдир). Испаниядаги “Эл-Паис” газетасининг ёзишича, АҚШ ҳарбийлари ўз ҳаракатларини Испания ӄўшинлари билан мувофиӄлаштирмаган. Шу боис испаниялик ҳарбийлар Ироӄни тарк этгунича Нажафдаги ҳарбий базасидан чиӄмаслигини маълум ӄилди.\nМаълумки, Испаниядан сўнг Ироӄдан ўз ӄўшинларини олиб чиӄишини Хондурас ва Доминикан Республикаси эълон ӄилди. Испания ӄарори Австралиянинг масалага ёндашувига ҳам таъсир ӄилган кўринади. Чоршанба куни мамлакат Бош Вазири Жон Ховард австралиялик хизматчиларни Ироӄдан олиб чиӄиш ҳаӄида ӄарор ӄабул ӄилди. Ҳозирда Ироӄда 800 австралиялик ишламоӄда.\nМаълумотларга кўра, Польша ҳам шунга ўхшаш ӄарор ӄабул ӄилиши мумкин. Ҳозирда Ироӄнинг жанубий ӄисмида 2400 Польша аскари бор.\nӃизиғи шунда-ки, АҚШнинг Ироӄ сиёсатини бошдан ӄўллаб-ӄувватлаган Британия Бош Вазири Тони Блэр Ироӄӄа ӄўшимча ӄўшин юбормаслигини маълум ӄилди.\nАА: Фарангис, бу жараёнлар Ироӄдаги АҚШ етакчилигидаги коалиция парчаланиб кетаётгани дарагидек кўринмоӄда. Хўш, бунинг сабаби нимада?\nФС: Бу савол кўпларни ӄизиӄтирмоӄда. Айрим газеталар “Ироӄдаги хавфсизлик вазиятининг ёмонлашгани коалиция ҳарбийларини ӄўрӄитиб юборди”, деб ёзишди. Испания Мудофаа Вазири Хосе Боно ҳатто бунга жавобан расмий баёнот беришга мажбур бўлди. У, - “Испания армияси ҳеч нарсадан ӄўрӄмайди, у халӄаро ӄонунчилик доирасида амал ӄилмоӄда, холос”, - деб таъкидлади.\nИспания ӄарори ортидаги сабабларга тўхталадиган бўлсак, ушбу ӄарорни ҳокимиятга келган социалистлар партияси Мадрид портлашларидан сўнг жамоатчилик фикрини инобатга олган ҳолда ӄабул ӄилган эди. Ҳондурас ва Доминикан Республикасига келсак, улар ўз ӄарорини Испания раҳбарияти билан мувофиӄлаштирганини тахмин ӄилиш ӄийин эмас, чунки Испаниянинг ушбу икки собиӄ мустамлакаси собиӄ метрополияси билан ҳамон муҳим сиёсий масалаларни мувофиӄлаштириши яхши маълум.\nБритания ва Польша ҳукуматлари позициясига эса жамоатчилик фикри таъсир ӄилмоӄда. Бу мамлакатларда жамоатчилик Ироӄӄа ҳарбийлар юборилганидан норозилик билдиряпти. Польша ва Британияда одамлар мамлакатларида Мадрид портлашлари каби, террор ҳужумлари уюштирилишидан хавотирда.\nАА: Фарангис, АҚШ ҳукумати коалициянинг парчаланаётганига жавобан ӄандай чоралар кўрмоӄда?\nФС: Оӄ Уй Ироӄдан ӄўшинларини олиб чиӄиш масаласида ҳамон иккиланаётган давлатларга босим кўрсатишга уринмоӄда. Масалан, чоршанба куни АҚШ Давлат Котиби К.Пауэлл Украина ТИВ Константин Гришенко билан телефон орӄали суҳбатлашган. Хабарларда айтилишича, Пауэлл Гришенкога Ироӄда хизмат ӄилаётган украиналик аскарларнинг нафаӄат ҳарбий, балки руҳий тайёргарлик даражаси ниҳоятда баланд, деб маӄтаган ва Ироӄдан Украина ӄўшинларини олиб чиӄмасликни сўраган.\nАйни ваӄтда, АҚШ Ироӄӄа ӄўшимча ҳарбийлар юбориб, улар учун яна маблағ ажратмоӄда. Маълумотларга кўра, 30 июнгача Ироӄӄа яна 20 минг аскар юборилади. Пентагон бюджетидан уларга яна 700 миллион доллар ажратилади. Ҳозирда АҚШнинг Ироӄда жойлаштирилган ҳарбийлари сони 135 мингга тенг.


16 Февраль 2017 13:41 1901\nЎзбекистонда истеъмолчилардан фойдаланилган газ учун тўловларни йиғиш функцияси хусусий бизнес операторларга берилиши режалаштирилмоқда. Бу ҳақда Podrobno.uz мухбирига Республика Иқтисодиёт вазирлигидаги манбаси хабар берган.\n“Ҳозир мутахассислар томонидан газ таъминоти билан боғлиқ норматив ҳужжатларни кенг кўламда қайта кўриб чиқиш ишлари олиб борилмоқда, ўзаро ҳисоб-китобларни қандай самаралироқ амалга ошириш мумкинлиги ўрганилмоқда. Асосий бош оғриғи бу – катта қарздорлик ҳолати” дейди вазирлик вакили.\nБу борада кўплаб муаммолар ҳозирда лойиҳа даражасида бўлган “Газ таъминоти тўғрисида”ги Қонун билан ўз ечимини топиши кутилмоқда.\nСайтимизда 20 январь куни “Ўзбекистонда 24 соат газ ва электр таъминотининг йўли бор!” сарлавҳали мақола чоп этгандик. Мақоламизда “табиий ресурсларни ишлаб чиқаришни бўлмаса ҳам, уларни аҳолига етказиб беришни хусусий бизнесга топшириш пайти келди” деб бонг ургандик. Не хислатки, бу масала ечими айнан биз таклиф этган шаклга кириши режа қилинибди. Энди электр энергияси ва сув таъминотини ҳам айни шу йўсинда ҳал этишни бошлаш керак!\n2017-03-08 18:20:01 1316\n2017-01-22 12:33:50 1592\n2017-01-27 19:56:53 1234\nХусусий тиббиёт янада ривожланади! Шавкат Мирзиёев шуни кўзда тутувчи қарор имзолади\n2017-04-02 22:38:36 2684


Убудият рисоласи (5): Ибодатнинг икки асоси\nBy Исломxўжа Абдулқодир on 06/23/2019 АҚИДА УБУДИЯТ РИСОЛАСИ\nИбодатнинг асл маъноси тазаллул – ўзини паст тутиш, ўзини хор олишдир. Лекин Аллоҳ буюрган ва рози бўладиган ибодатда тазаллулнинг ўзи етарли бўлмайди. Инсон Аллоҳга ниҳоятда хорланиб, ўзини паст олиши билан бирга Аллоҳга бўлган муҳаббатни ҳамма нарсадан юқори қўйиб, Аллоҳни мутлақ яхши кўриши керак.\nКиши Аллоҳга ўзини паст тутса-ю, лекин Унга мажбурдан бўйсунса, ибодат қилган бўлмайди. Ёки Аллоҳни яхши кўрса-ю, лекин ўзини хор олиб бўйсунмаса, бу ҳам ибодат бўлмайди.\nАллоҳ рози бўладиган, Аллоҳ яхши кўрадиган ибодатда албатта икки нарса бўлиши шарт:\n1) Аллоҳ таолони ҳамма нарсадан юқори даражада яхши кўриш;\n2) Аллоҳ таоло банда учун энг буюк, энг улуғ ва энг олий Зот бўлиши.\nКиши Аллоҳдан ўзга бирортани мутлақ яхши кўриши ёки Аллоҳдан ўзганинг ҳузурида ўзини мутлақ хокисор тутиши асло жоиз эмас.\nИнсон Аллоҳга итоат қилганидек Аллоҳнинг элчиси Набий саллаллоҳу алайҳи ва салламга ҳам итоат қилади, Аллоҳ яхши кўргани учун Аллоҳнинг элчиси Набий саллаллоҳу алайҳи ва салламни ҳам яхши кўради, аммо ибодат, таваккул, хавф ва бошқа ибодатлар ёлғиз Аллоҳ учун бўлади.\n“Эй Пайғамбар, китоб эгалари бўлган яҳуд ва насороларга айтинг: «Эй аҳли китоб, бизга ҳам, сизга ҳам баб-баробар бўлган бир сўзга келингиз – ёлғиз Аллоҳгагина ибодат қилайлик, Унга ҳеч нарсани шерик қилмайлик ва Аллоҳни қўйиб бир-бировларимизни раб қилиб олмайлик». Агар ана у аҳли китоблар ушбу тавҳид калимасидан юз ўгирсалар, у ҳолда, эй мўминлар, сизлар: «Гувоҳ бўлинглар, биз мусулмонлармиз – ягона Аллоҳга итоат қилгувчилармиз», деб айтинглар!”\nAvvalgi maqolaАллоҳ суйган бандалар: Зинодан четланиш (4)\nKeyingi maqola Дард ва даво (30): Умид ва шунчаки орзу-ҳавас ўртасидаги фарқ


Бир фуқаро автомобиль харид қилишни ният қилди, бироқ машина олиш билан боғлиқ навбатлар ҳақидаги миш-мишлар уни ўйлантириб қўйди. Шундай кунларнинг бирида қизидан Қарши туманининг Шилви қишлоғидан бўлган йигитнинг автосалонда танишлари борлиги, навбатсиз машина олиб бериши мумкинлигини эшитиб, у билан учрашди, деб хабар беради «Ҳуқуқ» нашри.\nЙигит бу ишнинг бироз харажати борлигини айтиб, 2014 йил январида 1 миллион 100 минг сўм ва 300 АҚШ доллари олди. Орадан бироз вақт ўтиб, йигит машина тўловини амалга ошириш учун пулнинг қолган қисмини ҳам олиб келишини айтди. Шу тариқа, қизнинг отаси 17 миллион 900 минг сўм ва 500 АҚШ долларини фирибгарнинг қўлига тутқазди. Бироқ орадан ойлар ўтса-да машинадан дарак бўлмади.\nЙигит навбатдаги ёлғонини қайнонасига ишлатди. Унинг ўғлига танишлари орқали Қарши иқтисодиёт коллежининг дипломини олиб бериши мумкинлигини айтиб, 350 АҚШ долларини қўлга киритди.\n2014 йил 18 июль куни йигит ишга бориш учун кўчага чиққан қизни кутиб олди. Йигитни 2011 йилдан бери таниган қиз ундан катта эканлигига қарамай, йигитга муҳаббатга ўхшаган илиқ ҳислар билан қарарди. Хуллас, йигит унга ишонган қизни алдаб, такси тўхтатди. Қиз йигитнинг бежолигидан унинг асл мақсадини фаҳмлай бошлади ва ҳайдовчига йигит уни зўрламоқчи эканлигини айтиб, ёрдам сўради. Автомобиль тўхтагач, йигит қизни судраб, бир хонадонга олиб кирди ва қизнинг қаршиликларига қарамай, ўзининг қабиҳ мақсадига эришди. Бу вақтда такси ҳайдовчиси яқин орадаги ИИБ ходимларига воқеани етказди. Улар зудлик билан керакли манзилга етиб борди, бироқ энди кеч эди.\n2014 йил 18 сентябрь куни йигит қишлоқдошининг дарахтга боғлаб қўйилган сигирига кўзи тушди. Атрофда ҳеч ким йўқлигидан фойдаланиб, сигирни бировнинг уйига етаклаб борди. Сигир эгаси моли йўқолганини айтиб, ИИБ ходимларига мурожаат қилди. Олиб борилган тезкор-қидирув натижасида ўғри аниқланди.\nЖиноят ишлари бўйича Қарши шаҳар суди йигитдан автомобиль сотиб олишни мақсад қилиб, алданган жабрланувчи фойдасига 19 миллион 500 минг сўм моддий зарарни ундириш, шунингдек, унга узоқ вақт давом этган жиноий ишлари учун 8 йилга қамоқ жазосини тайинлаш ҳақида ҳукм чиқарди.


Ўзбекистон Республикаси раҳбари касаначиликни ривожлантириш тўғрисидаги қарорни имзолади\nЎзбекистонда касаначиликни ривожлантириш орқали аҳоли бандлигини таъминлаш\n19 Aprel 23:24 НОВОСТИ\nБАНДЛИК касаначилик МАҲАЛЛА РАИС ЎҚИШ ҚАРОР\nБугун Шавкат Мирзиёев касаначиликни ривожлантириш орқали аҳоли бандлигини таъминлаш тўғрисидаги қарорни имзолади.\nБу ҳақда маҳаллалар шароитидаги ишлар тизими самарадорлигини ошириш ва аҳоли бандлигини таъминлаш масалаларига бағишланган видеоселектор йиғилишида маълум қилинди, деб ёзади давлат раҳбари матбуот хизмати.\nАҚШ мудофааси бюджетига вето қўйилди\nУй вазифаси хотин-қизлар ва ногиронларни иш билан таъминлашда яхши имкониятдир, деди Президентимиз. Касаначиларни ёллаган тадбиркорлар моддий рағбатлантирилади. Уларга оилавий тадбиркорлик дастуридан 500 миллиард сўм ажратилади. Бундан ташқари, бундай тадбиркорлар кредит харажатларининг 75 фоизи миқдорида Тадбиркорлик жамғармасидан кафиллик ва 10 фоиздан ортиқ компенсация олишлари мумкин бўлади.\nКасаначилар фақат ўз-ўзини иш билан банд бўлган фуқаролар сифатида ижтимоий солиқ тўлайдилар. Олис туманларда ишлаган биринчи ойлик иш ҳақи давлат томонидан ўз маблағлари ҳисобидан қопланади.\nҲудудлар ҳокимларига янги қарорда берилган имкониятлардан самарали фойдаланган ҳолда аҳолининг ижтимоий ҳимояга муҳтож қатлами бандлигини таъминлаш бўйича топшириқлар берилди.\nЎзбекистон Украинага гуманитар ёрдам жўнатади\nЎзбек ёшлари пора олишни ёки бериш одатий ҳолат деб билишади\nАгар Трамп ютқазса, у 2024 йилда бўлиб ўтадиган президент сайловларида қатнашади


Жамият 9 - Hidoyat.uz\nАсосий саҳифа Бўлим "Жамият" (Саҳифа 9)\nЗарур масаллиқлар: 500 гр. товуқ гўшти, 200 гр. қўзиқорин, 50 гр. сметана, 1 та пиёз, ўсимлик ёғи, туз, мурч. Гарнир учун қайнатилган картошка пюреси. Тайёрланиши: 1. Товуқ гўштини сомонча шаклида тў\nЧоп этилди May 15, 2020 Нима учун карантин даврида D витамини муҳим ва уни қандай олиш мумкин?da fikr bildirishni o'chirish\nАнглия соғлиқни сақлаш бошқармаси баҳор ва ёз ойларида ҳар куни D витамини истеъмол қилишни тавсия этди. Одатда, кўчада юрган вақтимизда бу витаминни етарлича миқдорда қабул қиламиз, чунки у баданими\nЧоп этилди May 14, 2020 Жаннатий аёлda fikr bildirishni o'chirish\nАёл эрини рози қилиш билан ўзига жаннатни нақд қилиб олади. Умуман аёлнинг икки дунё саодатига ноил бўлиши учун эрининг розилиги муҳим ўрин эгаллайди. Расулуллоҳ соллаллоҳу алайҳи ва саллам шундай дег\nЧоп этилди May 14, 2020 Туркча симитda fikr bildirishni o'chirish\nБунинг учун қуйидаги маҳсулотлар керак бўлади: ун — 300 грамм; хамиртуруш — 15 грамм; шакар — 1 ош қошиқ; ўсимлик ёғи — 2 ош қошиқ; Туз — 2 грамм; Асал — 1 ош қошиқ; Сув — хамир учун 130 мл, с\nИнсоннинг ақлий қобилиятини сусайтирувчи маҳсулотлар ҳақида маълумот берилди\nЧоп этилди May 14, 2020 Инсоннинг ақлий қобилиятини сусайтирувчи маҳсулотлар ҳақида маълумот берилдиda fikr bildirishni o'chirish\nАмериканинг Жанубий Иллинойс университети олимлари таркибида ёғ миқдори юқори бўлган маҳсулотларни мунтазам равишда истеъмол қилиш вақтинча ақлий қобилиятни сусайтиришини аниқлади. Ёғли овқатларга\nЧоп этилди May 13, 2020 Ифторлик учун «қуш ини» салатини тайёрлангda fikr bildirishni o'chirish\nБунинг учун қуйидаги маҳсулотлар керак бўлади: Товуқ филеси — 500 гр Тухум — 5 дона Картошка — 500 гр Пиёз — 100 гр Бодринг — 250 гр Кўкатлар Туз Майонез Ўсимлик ёғи Тайёрланиш жараёни: 1\nЧоп этилди May 13, 2020 Рўзанинг инсон саломатлигига тиббий фойдалариda fikr bildirishni o'chirish\nИслом динида йилда бир ой, яъни Рамазон ойида рўза тутилади. Рўза тутишлик Исломдан аввалги илоҳий динларда ҳам мавжуд эди. Узоқ йиллар давомида, рўза инсон саломатлигига зарар, деган шиорлар янгради.\nРамазон ойи муносабати билан ташкил этилган навбатдаги суҳбатимиз Ислом динининг олий қадриятларидан бири – ота-она ҳақи мавзусида бўлди. Бу хусусда «Мирзо Юсуф» жоме масжиди имом хатиби Саййид Раҳмат\nЧоп этилди May 12, 2020 Саҳарликка ўз қўлингиз билан лаваш тайёрлангda fikr bildirishni o'chirish\nБаъзида кўнгил тансиқ егуликлар истайди. Мазали таом ейиш учун эса карантин тугашини кутиш шарт эмас. Хоҳиш бўлса кифоя, уй шароитида исталган таомни пишириш мумкин. Саҳарлик учун тез тайёрланадиган,\nЧоп этилди May 11, 2020 Занжабилнинг шифосиda fikr bildirishni o'chirish\nБуюк ҳаким Абу Али ибн Сино “Тиб қонунлари” асарида кўплаб хасталикларни даволашда қўлланадиган малҳамларни тайёрлашда улар таркибига занжабил қўшиш лозим, деб ёзган. Занжабилсимонлар оиласига мансуб\nЧоп этилди May 11, 2020 Тезпишар пишириқda fikr bildirishni o'chirish\nЗарур масаллиқлар: 500 гр. тайёр қатлама хамир, 3 та нок, 1 дона тухум, 3 ош қошиқ эзилган ёнғоқ мағзи, 1 бўлак лимон, таъбга кўра шакар ва долчин. Тайёрланиши: 1. Қатлама хамирни ёйиб, 6 та катта\nОила қуриш ниятидаги эркак тараф ўзи учун никоҳи ҳаром ва совчилик қилиб бўлмайдиган шахсларни ажратиб олганидан кейин энг аввал муносиб келин ахтаришга киришади. Куёв тарафдан қизга совчи қўйилади. Ў\nИфторликка чанқовбосди ичимлик — туркча айрон\nЧоп этилди May 10, 2020 Ифторликка чанқовбосди ичимлик — туркча айронda fikr bildirishni o'chirish\nАйрон тайёрлаш учун қуйидаги уч маҳсулот бўлса кифоя: - қатиқ — 2 пиёла; - газсиз, минерал сув — 2 пиёла; - таъбга кўра туз. Тайёрлаш: 1. Айронни қанча кўп тайёрламоқчи бўлсангиз, қатиқ ва су\nУзоқ умр сирлари. Чойни нима шунчалик фойдали қилади?\nЧоп этилди May 10, 2020 Узоқ умр сирлари. Чойни нима шунчалик фойдали қилади?da fikr bildirishni o'chirish\nХитой ва бошқа Шарқ мамлакатларида чой шифобахш ичимлик деб ҳисобланади. Уни авваламбор фаолликни сақлаш, кайфиятни яхшилаш ва барча касалликларга, жумладан саратон касаллигига қарши профилактика мақс\nЧоп этилди May 10, 2020 Эр-хотин ўртасидаги муштарак ҳуқуқларda fikr bildirishni o'chirish\nАллоҳ таоло инсониятни эркак ва аёлдан иборат қилиб яратган. Эркакка эркаклик, аёлга аёллик хусусиятларини берган, икковлари қўшилиб, бир оилада яшашларини ирода қилган. Шу билан бирга, У Зот Ўз шариа


Дэвис Кубоги: Ўзбекистон ва Хитой термаси Тошкентда учрашади – Газета.uz\nДэвис Кубоги: Ўзбекистон ва Хитой термаси Тошкентда учрашади\nЎзбекистон ва Хитойнинг етакчи теннисчилари жаҳон лигасига йўлланма берадиган плей-оффга чиқиш ҳуқуқи учун беллашади.\n11 июл 2016, 12:18 Спорт\n15−17 июль кунлари Тошкентдаги Республика олимпия захиралари теннис мактаби базасида Осиё ва Океания ҳудуди биринчи гуруҳида Дэвис Кубоги мусобақалари доирасида Ўзбекистон ва Хитой термалари ўртасида учрашувлар бўлиб ўтади. Ғолиб жамоа жаҳон лигасига чиқиш учун плей-офф баҳсларида қатнашиш ҳуқуқини қўлга киритади, дея хабар қилди Теннис федерацияси матбуот хизмати.\nЖамоавий жаҳон чемпионатларида мазкур термалар саккиз маротаба учрашган. Умумий ҳисоб — 5:3 ўзбекистонликлар фойдасига. Илк баҳслар йигирма йил муқаддам бўлиб ўтган. 1995 йил Ўзбекистон Хитой теннисчилари билан Осиё ва Океания ҳудуди иккинчи гуруҳидан биринчи гуруҳига чиқиш беллашувида кичик 2:3 ҳисобида мағлубиятга учраган эди.\nСаккизинчи учрашув эса 2014 йилда бўлиб ўтди. Ўшанда рақиблар жаҳон биринчилигига чиқиш учун саралаш баҳсларида қатнашиш ҳуқуқини қўлга киритиш мақсадида беллашган эди. Драматик кечган баҳсларда ўзбекистонликлар меҳмонлар устидан 3:2 ҳисобда ғалаба қозонди. Беш сетда Зе Жанг устидан ғолиб чиққан Фарруҳ Дўстов ғалаба нуқтасини қўйди.\nЎтган икки йил давомида терма жамоалар таркиби деярли ўзгаришсиз қолди. Хитой квартети етакчиси — 25 ёшли Ди Ву жаҳон профессионаллар рейтингида 158- ўринни эгаллаган. Унга Зе Жанг (160) ёрдам беради. тажрибали Же Ли ўрнига эса МаоКсин Гонг ва Янь Бай жуфтлиги чиқиши режалаштирилган. Айнан ушбу жуфтлик Дэвис Кубоги биринчи турида Покистон жуфтини 5:0 ҳисобига мағлубиятга учратди.\nЎзбекистонликлар жорий йил қуръа натижаларига кўра бошланғич босқични курашсиз ўтказишди, шу боис жамоавий мусобақаларда ўйин амалиёти бўлмади. Терма жамоа таркибидан эса Денис Истомин (116) ва Фарруҳ Дўстов (222), Санжар Файзиев (578) ва Жўрабек Каримов (754) ўрин олган.


13.02.2020 19:41 0 1661\nРеспублика Гидрометерология маркази эртага, 14 февраль куни юртимизда кутилаётган об-ҳаво маълумотини эълон қилди.\nТошкент шаҳрида ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3—8 метр/секунд тезликда эсади. Ҳарорат кечаси 1 даража совуқ—1 даража илиқ, кундузи 10—12 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 0—5 даража совуқ, кундузи 4—9 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 2 даража совуқ—3 даража илиқ, кундузи 7—12 даража илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 2 даража совуқ—3 даража илиқ, кундузи 7—12 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 0—5 даража илиқ, айрим жойларда 2 даража совуқ, кундузи 13—18 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5—10 метр/секунд тезликда эсади. Ҳарорат кечаси 2 даража совуқ—3 даража илиқ, кундузи 3—8 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Қор кўчиши хавфи бор. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 3—8 даража совуқ, кундузи 2—7 даража илиқ бўлади.\nАвто Кеча, 19:05


Нега мусулмонмиз? » Ўзбекистон янгиликлари – Zamin.uz\n07 январь 2019, 13:45\nАгар динда ниманидир тушунмасангиз, бу нарсани кўпроқ биладиган одамдан сўранг. Агар улар тушунтирганидан қониқмасангиз, уларга “узр, лекин жавобингиздан қониқмадим, мен буни яхшилаб тушунишим керак”, деб айтинг. Бу шунчаки сўрашга ҳаққингиз борлиги учун эмас балки, бу сизнинг бурчингиздир.\nҚачонки уммат фикр юритишдан тўхтаса, фикрлаш санъатини авлодларга етказишдан тўхтаса, умматга энг ёмон нарсалар содир бўла бошлайди, энг ёмони кейинги авлод фақатгина ота-оналари мусулмон бўлгани учунгина мусулмон бўлишади. Бу уммат билан содир бўладиган энг даҳшатли нарса. Чунки кейин, бола Исломни сақлаб турганига ягона сабаб, ота онаси ундан шуни кутгани учунгина холос.\nБиламизки, биз ҳозирги кунда оилалар жуда ҳам тарқоқ ва фарзандлар ота-онасидан мустақил равишда яшайдиган замонда яшаяпмиз. Улар коллежга, университетга боради, ўз ишига эга бўлади. Ва кун келиб, диндор оила фарзандлари ҳам кўп ҳолларда диндан узоқлашади.\nВа айнан шу фарзандлар айтишадики: “Ота-онам билан яшаганимда, (онам намозимга эътиборли эди), отам ҳар ҳафта жумага олиб борарди, аммо отам билан ортиқ яшамайман. Мен университетда ўқийман. Мен озодман, энди боришга мажбур эмасман. Менда боришга сабаб ҳам йўқ, сабаб ота-онам бўлишган”. Ва қачонки бу болалар таътил учун ота-оналарини уйига қайтганда, яна жумага боришади, (яна намоз ўқишади) лекин бу вақтинча, шундай эмасми?\nБиласизми, нега шундай? Чунки биз фарзандларимизга Ислом ҳақида ўзлари қандай ўйлашларини ўргатмаганмиз. Нега улар мусулмон? Нега улар Аллоҳни Худо деб тан олишлари керак? Нега улар Қуръонни тан олиши керак? Нега улар ақлли саволларни сўраши керак?\nБизнинг динимиз кўзни юмиб қабул қилиб, кейин унга кўр-кўрона амал қилиш керак бўлган дин эмас!\nЙўқ! Йўқ! Йўқ! Иброҳим алайҳиссалом нафақат одамлардан, балки Аллоҳнинг ўзидан сўраганлар: “Аллоҳим, ўликка қандай қилиб ҳаёт беришингни кўрсат менга?” ("Бақара" сураси, 260-оят). Ва Аллоҳ жавоб берган “Ҳали ҳам Иймон келтирмадингми? (Ишонмайсанми ҳали ҳам?)”\nУ жавоб берди:“Ундай эмас. Сўраганим сабаби юрагим таскин топиши учундир“.\nАллоҳ Иброҳим алайҳиссаломнинг ҳикояси орқали бизга кўнглимиз хотиржам бўлмагунча, савол сўрашимиз кераклигини ўргатяпти.\nБиз изланишимиз керак, фикрлашимиз керак ва фарзандларимизга ҳам фикрлашни ўргатишимиз керак.\nУстоз Ноуман Али Хон (1-қисм)\nНасиба Ражабова томонидан эркин таржима қилинди\nЯнгиликлар » Ҳаёт тарзи » Нега мусулмонмиз?


Кичик бизнес равнақи мамлакатимизда амалга оширилаётган ислоҳотларнинг салмоқли натижаларида яққол намоён бўлмоқда\nЮртимизда кичик бизнес ва хусусий тадбиркорликни ривожлантиришга жиддий эътибор қаратилаётгани бежиз эмас.\nЧунки мазкур соҳа бозор иқтисодиёти талабларига тезда мослашувчанлиги, энг асосийси, бир пайтда кўплаб янги иш ўринлари очиш имконияти мавжудлиги билан алоҳида аҳамиятга эга.\nПрезидентимизнинг 2015 йил 15 майдаги “Хусусий мулк, кичик бизнес ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида”ги Фармонига асосан, ишбилармонларга янада кўпроқ эркинлик берилиб, қўшимча имтиёзлар тақдим қилингани туфайли кичик бизнес нафақат сон, балки сифат жиҳатидан ривожланишнинг янги босқичига кўтарилди. Бу, ўз навбатида, нуфузли халқаро ташкилотлар томонидан муносиб баҳоланаётир.\nГап шундаки, Жаҳон банкининг маърузасида қайд этилишича, Ўзбекистон кейинги йилларда тадбиркорлик фаолияти учун ишбилармонлик муҳитини яхшилаш соҳасида энг яхши натижаларга эришган дунёдаги ўнта давлат қаторидан мустаҳкам жой эгаллади.\nДарҳақиқат, бугунги кунда кичик бизнес иқтисодиётимиз таянчи, унинг барқарор тараққиёти кафолатига айланган. Республикамизда етиштирилаётган қишлоқ хўжалиги маҳсулотларининг 98 фоизи, ишлаб чиқарилаётган саноат маҳсулотларининг учдан бир қисми уларнинг ҳиссасига тўғри келаётгани бунинг яққол далилидир.\nКичик корхоналарда тайёрланаётган маҳсулотлар ўзининг юқори сифати ва рақобатдошлиги билан ташқи бозорларда ҳам тобора харидоргир бўлиб бораётгани, айниқса, қувонарлидир. Чунки уларда иш замонавий технологиялар асосида ташкил этилаяптики, пировардида ҳар қандай мижознинг талабига тўла жавоб берадиган маҳсулот ишлаб чиқариш имконияти юзага келаётир. Мисол учун, пойтахтимиздаги “RF Fortuna tex” масъулияти чекланган жамияти Германия, Япония сингари хорижий давлатларнинг энг сўнгги русумдаги ускуна ва дастгоҳлари билан жиҳозлангани боис унинг экспортбоп либослари тезда шуҳрат қозонди.\nАслида, корхона ташкил этилганига ҳали кўп бўлгани йўқ. Аммо унинг ёрлиғи туширилган кийим-кечаклар довруғи аллақачон чет элларга ёйилган. Бу ерда болалар, аёллар ва эркаклар учун тикилаётган либосларнинг 99 фоизи экспорт қилинаётгани шундай дейишимизга асос бўла олади.\n— Рақобат кучайган ҳозирги шароитда мижозлар дидига мос маҳсулот тайёрлаш осон иш эмас, — дейди мазкур жамият дизайнери Нилуфар Исматуллаева. — Шу боис замонавий дизайнлар асосида либослар моделларини мунтазам равишда такомиллаштириб бораяпмиз. Бунда, энг аввало, бозор талаби, харидорлар хоҳиш-истагини ўрганган ҳолда, буюртмачилар талабини ҳам эътибордан четда қолдирмаяпмиз. Шулар асосида изланиб, янгилик яратишга ҳаракат қилаяпмиз. Зарурат туғилса, миллийлик ва замонавийлик уйғунлашган намуналар яратилмоқда. Кейинги пайтда буюртмачиларга ана шундай услубдаги либослар маъқул тушаётир. Болалар учун эса мультфильмлар қаҳрамонлари суратлари туширилган кундалик ва спорт либосларига талаб кучайган. Янги моделлар яратиш, қолипини компьютер ёрдамида тайёрлаб, ишлаб чиқаришга тез жорий этишимизда хорижнинг энг замонавий дастгоҳларидан фойдаланилаётгани қўл келаяпти.\nКорхонанинг табиий матодан тикилаётган маҳсулотлари эса тобора харидоргир бўлиб бормоқда. Буни соҳа мутахассислари ўзбек пахта толасидан тайёрланган халқ истеъмоли молларининг рақобатдошлиги билан изоҳлашади. Бироқ глобал молиявий-иқтисодий инқироз ҳамон давом этаётган ҳозирги шароитда жаҳон бозорида мустаҳкам ўрин эгаллаш осон эмас. Кейинги йилларда, айниқса, тўқимачилик буюмларига бўлган талабнинг пасайиши оқибатида айрим давлатларда маҳсулот тайёрлаш ҳажми кескин тушиб кетгани ҳеч кимга сир эмас. Шундай оғир шароитда мамлакатимизда экспортчи корхоналар фаолияти ҳар томонлама қўллаб-қувватланаётгани, уларга имтиёзлар берилаётгани туфайли талафотларнинг олди олинмоқда. Ишлаб чиқариш ҳажми муттасил ўсиб, ўзбек либослари шуҳрати янада ошиб бораяпти. “RF Fortuna tex” масъулияти чекланган жамиятининг экспорт кўрсаткичлари йил сайин ўсаётгани ана шундан далолат беради.\nАйтайлик, мазкур корхона ишга туширилган 2011 йилда чет эллик буюртмачиларга 306,4 минг АҚШ долларилик қўшимча қийматга эга маҳсулотлар етказиб берилган бўлса, 2014 йилда бу кўрсаткич 1 миллион 157,3 минг АҚШ долларини ташкил этди. Ўтган йили ундан-да кўпроқ — 1 миллион 841,4 минг АҚШ долларилик экспорт амалиёти бажарилди.\n— Юртимизда биз, тадбиркорлар фаолияти қўллаб-қувватланиб, қўшимча енгилликлар берилаётгани янги-янги марраларга руҳлантираяпти, — дейди жамият раҳбари Фахриддин Ёдгоров. — Айниқса, солиқ имтиёзлари фаолиятимизни кенгайтиришда муҳим омил бўлмоқда. Нега деганда, солиқ тўловларидан иқтисод қилинган маблағлар ишлаб чиқаришни модернизациялаш, қўшимча иш ўринлари яратиш, ишчи-ходимларни моддий жиҳатдан рағбатлантиришга йўналтирилаётир. 2015 йилда ушбу мақсадларга 270 миллион сўм сарфлангани бунинг тасдиғидир.\nРивожланган давлатлар тажрибасидан маълумки, кичик бизнес наинки ишлаб чиқаришни ривожлантириш, балки ижтимоий масалаларни ҳал этишда ҳам етакчи куч ҳисобланади. Шу маънода, юртимизда кичик бизнес аҳолини, айниқса, ёшларни иш билан таъминлаш, барқарор даромад манбаларини яратиш ва турмуш фаровонлигини оширишда асосий роль ўйнамоқда. Бугунги кунда юртимизда иш билан банд бўлган аҳолининг 77 фоиздан ортиғи мазкур соҳада меҳнат қилаётгани, тадбиркорлик фаолиятидан олинган даромадлар улуши 2010 йилдаги 47,1 фоиз ўрнига 52 фоизга етгани, бу эса МДҲ мамлакатларидаги кўрсаткичлардан сезиларли даражада юқори экани кўп нарсани англатади.\nҲозирги кунда 170 га яқин киши меҳнат қилаётган “RF Fortuna tex” корхонасида ҳам янги иш ўринлари яратиш, касб-ҳунар коллежлари битирувчилари бандлигини таъминлашга алоҳида эътибор қаратилаяпти. Жамоанинг 80 фоизи ёшлар эканлиги ана шу саъй-ҳаракатлар самарасидир. Моҳир чевар Севара Шахромова шундай ёшларнинг илғор вакилларидан бири.\n— Корхонамизда “Устоз — шогирд” мактаби асосида тикувчилик сир-асрорлари пухта ўргатилади, — дейди у. — Мен ҳам моҳир тикувчилар кўмагида замонавий тикув машиналарида ишлашни тезда ўрганиб олдим. Кўриб турганингиздек, бу ерда иш конвейер усулида ташкил этилган. Яъни ҳозир тикилаётган қизалоқлар байрамона кўйлакчасининг кимдир енгини, бошқаси ёқасини қўлдан чиқаради. Бичиш-тикиш ишининг сўнгги босқичи эса менинг зиммамда. Безак бераман. Шу тариқа соатига ўртача 100 дан ортиқ либосни тайёрлаймиз. Оиламга, жамиятимизга нафим тегаётганидан хурсандман.\nТикувчиликда энг устувор вазифа — сифат. Бунинг учун чеварлар ўз ишига ўта масъулият билан ёндашиши, либос тикиш чоғида, ҳатто, ип ва игнадан тўғри фойдалана олиши шарт. Йўқса, маҳсулот сифатига путур етади. Корхонада моҳир тикувчилар шакллангани боис мураккаб бичимдаги либослар тикиш тўлиқ йўлга қўйилган. Натижада буюртмалар кун сайин кўпаймоқда.\nЛўнда қилиб айтганда, бугунги кунда кичик бизнес ва хусусий тадбиркорлик иқтисодиётимиз ривожида асосий куч сифатида майдонга чиқаяпти. Бу соҳада амалга оширилаётган изчил ислоҳотлар самарасидир.\nМазкур рукндаги бошқа мақолалар: « Тадбиркор ибрати\t«Жэньминь жибао» Ўзбекистоннинг ижтимоий-иқтисодий тараққиёти ҳақида »


“Осиё болалари” қишки спорт ўйинлари старт олди\nТошкент, Ўзбекистон (UzDaily.uz) --9-феврал куни Россия Федерациясининг Жанубий-Сахалинскда шаҳрида 16 ёшгача бўлган спортчилар ўртасидаги биринчи халқаро қишки ўйинларининг очилиш маросими бўлиб ўтди. Илк маротаба ташкил этилаётган мусобақада жаҳоннинг 20 та мамлакатидан 28 та жамоа яъни 1200 нафарга яқин ёш атлетлар ғолиблик учун кураш олиб боришади. Булар Ўзбекистон, Россия, Непал, Корея Республикаси, Таиланд, Гонконг, Иордания, Филиппин, Япония, Афғонистон, Бирлашган Араб Амирликлари, Ҳиндистон, Қувайт, Сурия, Арманистон, Монголия, Қозоғистон, Қирғизистон, Туркманистон ва Тожикистон жамоалари аъзоларидир. Иштирокчилар жаъми 8 та спорт тури бўйича совринлар учун кураш олиб боришади. Ўйинларнинг ҳакамлар корпуси 600 кишидан иборат бўлиб, танловнинг бош ҳаками икки карра олимпия чемпиони Олег Саитовдир.\n10 – февраладан “Осиё болалари” биринчи халқаро қишки ўйинлари дастуридан ўрин олган спорт турлари бўйича мусобақалар бошланади. Ўзбекистон миллий терма жамоаси ушбу беллашувда қишки спорт турларининг тоғ чанғиси, фигурали учиш ва сноуборд йўналишларида ғолиблик учун курашишади. Биз бўлажак мусобақаларда вакилларимизга омад тилаб қоламиз.\nМанбаа: Ўзбекистон миллий олимпия қўмитаси.


“Бобомурод Абдуллаевнинг аҳволидан жиддий хавотирдамиз” « Ўзбекистон Халқ Ҳаракати\n“Бобомурод Абдуллаевнинг аҳволидан жиддий хавотирдамиз”\n05 February 2018 - 16:03\nБи-Би-Си радиосининг хабар беришича, Ўзбекистонлик фаоллар МХХ ҳибсхонасида қийноқларга тутилгани айтилган журналист Бобомурод Абдуллаев аҳволидан хавотир билдириб чиқишган. Улар МХХ раиси Иноятов ишдан кетиши ортидан барча диний ва сиёсий маҳбусларни озод қилиш таклифини билдиришди.\nМарказий Осиёда инсон ҳуқуқлари уюшмаси раҳбари Надежда Атаева Ўзбекистонда МХХ ҳибсхонасида қийноқларга солинаётгани айтилган журналист Бобомурод Абдуллаевнинг тақдирига бефарқ бўлмасликка чақирмоқда.\n“Ўзбекистонда фергана.ру мухбири Бобомурод Абдуллаевнинг тергов иши ниҳоясига етди. Тергов 4 ойдан кўп давом этди, уч адвокат ишга кириша олмади ва терговда қатнашолмади. Жамоатчиликка ва инсон ҳуқуқлари ташкилотларига маълум бўлишича, адвокатнинг Абдуллаев билан учрашувлари чоғида МХХ вакили ҳамиша иштирок этган ва бу Бобомуроднинг яқинлари ва ҳимоячиси билан мулоқотини қаттиқ чегаралаган”, дейди Надежда Атаева.\nУ Бобомурод Абдуллаевнинг МХХнинг бошқа маҳбуслари сингари қийноқларга тутилаётган бўлиши мумкинлигини айтган.\n“Кўп ишоралар ва МХХ ҳисбхонасида ушланган кўп собиқ маҳбуслар кўрсатмасига кўра, биз бу муассасаларда қийноқлар мунтазам равишда қўлланиши ҳақида маълумот олганмиз. Шу сабабдан биз Абдуллаевнинг аҳволидан жиддий хавотиримизни изҳор қилмоқчимиз”, дейди ҳуқуқ фаоли.\nУ бу иш БМТнинг инсон ҳуқуқлари олий комиссари ва қийноқлар бўйича махсус маърузачиси ва фикр эркинлиги бўйича маърузачиси ва барча демократик давлатларнинг дипломатик миссиялари эътиборига молик иш деб билишини таъкидлаган.\n“Абдуллаев тақдирига бефарқ бўлмаган ҳар бир инсон тушунадики, Бобомуроднинг озодлиги учун курашиш билан ҳар биримиз ўз фикримизни эркин изҳор қилиш ҳуқуқимиз учун курашамиз”, дейди у.\nОлдинроқ 10 январ куни ўғли Бобомурод Абдуллаев билан МХХ ҳибсхонасида учрашган Гавҳаржон Мадаминова Шавкат Мирзиёевга видео мурожаат йўллаб ўғлининг даҳшатли қийноқларга тутилганини ҳақида гапирган эди.\nМаълум бўлишича, журналист яқинлари томонидан тайинланган адвокатлардан МХХ терговчилари томонидан аёвсиз калтакланиш ва таҳдидлар ортидан воз кечишга мажбур бўлганини айтган.\n“14 декабрда Мойоров келганда менинг орқаларим моматалоқ бўлиб кўкариб ётганди. Мойоров кийимингизни ечиб кўрсам бўладими, деса, йўқ деб кўрсатмадим. Онажон сиздан илтимосим шу. Бу ердан чиққандан кейин ҳеч кимга ҳеч нарса деманг. Болам яхши экан деб қўяверинг”, деб журналистнинг онаси ўғлининг гапларидан иқтибос келтирган.\nЁзувчи Нуруллоҳ Муҳаммад Рауфхон МХХ раиси Рустам Иноятов вазифасидан озод қилингач янги раҳбариятга мурожаат билан чиқди.\n“Шу кунларда тарихий даврда яшаяпмиз. Мамлакатда сиёсий, диний вазиятни тузатиш бўйича қилинаётган ҳаракатлар кейинги паллаларда сезиларли даражада кучайди. Фурсатдан фойдаланиб, мен янги раҳбариятимиздан сиёсий ва диний маҳбуслар масаласини ижобий ҳал қилишларини сўрайман”, деб айтади у.\nЁзувчи қарийб 25 йилдан бери қамоқда қолаётган ва суд томонидан берилган муддати тугашига қарамасдан янги муддат қўшиб берилаётган қўқонлик диний уламо Муҳаммад Ражаб, МХХ тергов изоляторида қолаётган журналист Бобомурод Абдуллаев ва блоггер Акром Маликларнинг озод қилинишини сўраган.\n“Қўқонлик имом домла Муҳаммад Ражаб яқин чорак асрдан бери қамоқда ётибдилар. Арзимас сабаб ва айблар билан асосий муддатлари тугаб кетганига қарамай бир неча муддат узайтириб берилган. Қанча тез чиқарилса манга бу куннинг шукуҳига ярашади. Яқин йиллар ва ойларда қамалган бир неча сиёсий маҳбуслар бор. Масалан, журналист Бобомурод Абдулла ундан олдинроқ, олим йигит Акром Малик ва исмлар санайман деса жуда кўп. Буларни энди ўз даврида бўлар бўлмас айблар билан айблашди. Бугунги ислоҳотлар ва бугун халқнинг руҳини кўтариб турган бир паллада бу инсонларнинг ва бу инсонларга ўхшаган минглаб ватандошларимизнинг ҳибслардан озод бўлишлари мана шу чиройли даврга ярашадиган олийжаноб иш бўлган бўларди”, дейди Нуруллоҳ Муҳаммад Рауфхон.\n“Бунақаси ҳали бўлмаган. Тергов тугаганига бир ойдан ошди. Аммо улар нима қилишни билмай ҳали ҳам ишни прокуратурага оширгани йўқ. Иноятов кетганидан кейин журналистнинг хотинига иш 6 феврал куни Бош прокуратурага оширилишини маълум қилишибди”, дейди у.\n“МХХ нима қилишни билмай қолиб боши қотган. Иноятовнинг лавозимидан кетиши Бобомурод Абдуллаевнинг ишига таъсир қилади. Бироқ Иноятовнинг сенат аъзоси ва Президент маслаҳатчиси бўлиб қолиши журналист ишида биз кутган натижани бермаслиги мумкин”, дейди Сурат Икромов.\n“Ихтиёр Абдуллаев янги лавозимига мослашиб, танишиб чиқиши учун 10-15 кун вақт керак. Шундан сўнг Бобомурод Абдуллаев ишида ижобий ўзгариш бўлишига умид қилса бўлади. Бироқ умидларимиз қанчалик ўзини оқлаши ҳозирча номаълум”, дейди Сурат Икромов.\nИнсон ҳақлари фаоли Сурат Икромов Би-би-сига тақдим этган қарор нусхасидан маълум бўлишича, судъя Шамсуддинова Э.Р раислигида ўтган маҳкама Бобомурод Абдуллаев “2011 йилдан шу кунгача” “Усмон Ҳақназар” тахаллуси остида мухолифатдаги Ўзбекистон Халқ Ҳаракати раиси Муҳаммад Солиҳнинг “буюртмаларини бажариб келгани”ни аниқлаган.\nМаҳкама аниқловига кўра, “амалдаги тузумни босиб олишга чақирувчи” мақолалар интернет орқали Муҳаммад Солиҳга етказиб турилган.\nСуд Бобомурод Абдуллаевни “ЎХХ функционери” деб атаган.\nМаҳкама қарорида айтилишича, бу икки шахс Бобомурод Абдуллаевнинг танишлари бўлган ва улар “қўриқланадиган шахслар, йирик ишбилармонлар ва Ўзбекистон ҳуқуқ-тартибот идоралари раҳбариятига кириш имконига эга бўлганлар”.\nМаҳкамага кўра, улар ўзлари “етказган маълумотлар ҳокимиятни ноқонуний йўл билан босиб олишда ишлатилишини билганлари ҳолда Бобомурод Абдуллаев учун, унинг топшириғи билан материаллар тўплашган ва унга етказиб турганлар.\nЖурналист Бобомурод Абдуллаев расман “Усмон Ҳақназар”имзоси остида “амалдаги тузумни ўзгартиришга чақирувчи” мақолалар чоп этиш ва Ўзбекистонда “инқилоб қилиш”га уринишда гумонланмоқда.


Россияда ишловчи тожик муҳожирлари юртларига ўтган йили қанча пул юборгани маълум бўлди\n15:42 / 24.02.2017\nЎтган йилда Тожикистон фуқаролари Россиядан қарийб 2 миллиард долларни ватанларига юборишган, деб маълум қилди Россия президентининг ташқи сиёсат бўйича ёрдамчиси Юрий Ушаков журналистларга.\nУнинг сўзларига кўра, Россияда бугунги кунда 870 мингдан ортиқ тожик фуқаролари меҳнат қилади. “2016 йилда тожикистонлик муҳожирларнинг юртларига ўтказмаси 1,9 миллиард долларни ташкил этди. Бу республика ЯИМнинг учдан бирига тенг”, - дея Ушаковнинг сўзларидан иқтибос келтиради РИА «Новости».\nМаълумот учун, ўтган йилда Тожикистон ялпи ички маҳсулоти ҳажми 54,4 миллиард сомоний (тахминан 7 миллиард доллар)га тенг бўлган.\nШу билан бирга, 2013 йилдан бери Тожикистон расмий тузилмалари муҳожирлар томонидан ўтказилаётган пул маблағлари ҳажми ҳақидаги маълумотни ошкор этмайди. Тожик амалдорларининг сўзларига кўра, бу масала сиёсий сабабга эга.\nБаъзи амалдорларнинг билдиришича, республикага хусусий шахслардан бўлган пул ўтказмаларининг асосини қуруқ мевалар экспорти ташкил этади. Улар шу тариқа мамлакат ҳолатини барқарор ушлаб туришда меҳнат муҳожирларининг хизматларини пасайтиришга ҳам уринишлари мумкин.\nБироқ кўплаб оддий инсонларнинг фикрича, айнан муҳожирларнинг мусофир юртларда тинмай меҳнат қилиши республикани очарчилик ва бузилишдан сақлаб қолмоқда.\nБаъзилар эса бу хизматлар туфайли тожик меҳнат муҳожирига “Тожикистон қаҳрамони” унвонини бериш ҳамда мамлакатдаги барча катта шаҳарларда уларнинг ҳайкалини ўрнатишни таклиф этишмоқда.